Pengumuman Besar Dari CEO Maxis, Morten Lundal

Kepada mereka yang mengikuti perkembangan semasa di laman media sosial pastinya sedar tentang isu yang sedang hangat diperkatakan tentang pembekal perkhidmatan telekomunikasi. Bermula dari perbandingan yang dilakukan berkenaan harga dan tawaran pakej yang ditawarkan Maxis, isu itu telah tersebar dan menjadi viral di kalangan netizen. Ramai pengguna merasakan Maxis menawarkan pakej “cekik darah” kepada pengguna dan ketinggalan dalam memberikan pengguna mereka pakej yang lebih kompetitif dari segi harga dan pakej data. Tidak beberapa lama selepas itu semakin banyak pengguna berkongsi bahawa mereka sudah pun beralih arah dan mendaftar dengan syarikat telco lain.

Hari ini CEO Maxis, Morten Lundal dan Dushyan (Consumer Business Maxis) telah tampil secara siaran langsung melalui laman Facebook Maxis untuk mengumumkan pakej tambah baik MaxisONE Plan yang bakal berkuat kuasa sekitar hujung bulan ini. Dushyan memberitahu bahawa pelan 1GB data Internet (RM 98/sebulan) bakal dinaik taraf kepada 5GB data Internet sebulan, dan pelan 3GB data Internet (RM128/sebulan) menjadi 8GB data Internet. Sementara menunggu pelan terbaru dilancarkan secara rasmi, Maxis akan memberikan 3GB data Internet percuma kepada pengguna MaxisONE Plan bermula minggu hadapan.

Langkah ini dilihat sebagai usaha Maxis bagi mengelakkan lebih ramai pengguna beralih dari servis mereka dan ianya menjadi satu petunjuk bahawa pengguna mempunyai kuasa permintaan yang tinggi sekiranya mereka menyuarakan kehendak mereka dengan lebih lantang. Kesimpulannya kita bakal melihat persaingan yang lebih kompetitif antara syarikat telekomunikasi dari segi harga pada masa akan datang.

Video pengumuman dari Morten Lundal dan Dushyan SINI


Sarung Pelindung Nokia 7.2 Bocor – Kamera Utama Berbentuk Bulat + Persediaan 3 Lensa?

Korang masih ingat dengan perkongsian kami mengenai peranti baharu nokia dengan kod nama TA-1198 yang didakwa menyertakan persediaan tiga kamera? Aha! Terkini, muncul maklumat tertiris mendedahkan peranti tersebut bakal dikenali sebagai Nokia 7.2.

Lebih mengejutkan, imej pengolokan didakwa memaparkan sarung pelindung peranti tersebut kini muncul di media sosial. Memetik imej bocor, ia memperlihatkan rekaan yang sama dengan peranti baharu nokia (kod nama TA-1198) yang tertiris sebelum ini.

Terdapat potongan berbentuk bulat pada bahagian kamera utama – imej turut memperlihatkan persediaan tiga lensa utama pada peranti dan pengimbas cap jari fizikal. Selain itu, ia juga memberi gambaran ia bakal disertakan dengan sambungan USB-C dan bicu audio 3.5mm.

Sekiranya desas- desus ini benar – bermakna Nokia 7.2 dijangka membawakan paparan FHD+ dan dilengkapi cipset Snapdragon 660. Ia juga bakal menyertakan 48MP kamera utama (Carl Zeiss) dan bateru sebesar 3,500 mAh. Pun begitu, maklumat tertiris masih lagi rumors. Kekal bersama eRing untuk lebih info terkini!

[SUMBER]


[TERTIRIS] Samsung Galaxy A6s Sokong Paparan Skrin 5.9 Inci Dan 6GB RAM?

Gergasi teknologi iaitu Samsung Electronics Co. Ltd. dikhabarkan merancang untuk melancarkan sebuah lagi telefon pintar kelas pertengahan terbaharu mereka dari siri Galaxy A, Samsung Galaxy A6s.

Menurut maklumat yang tertiris di laman TEENA, telefon ini bakal hadir dengan paparan bersaiz 5.99 inci Full-HD+ dengan resolusi 2160 x 1080 piksel dan nisbah aspek 18:9. Penyenaraian tersebut juga menyatakan ia mungkin dilengkapi dengan RAM sebesar 6GB dan ditambah dengan pilihan penyimpanan 64 GB atau 128 GB.

TEENA juga menyenaraikan, Galaxy A6s akan dikuasakan oleh pemproses berkelajuan 2.2GHz, yang MUNGKIN diambil daripada Snapdragon 660. Telefon ini bakal hadir dengan dwi-kamera utama yang menggabungkan lensa 12MP dan 2MP serta kamera hadapan 5MP.

Adakah Galaxy A6s adalah salah satu model yang bakal dilancarkan pada acara 4x Fun, A Galaxy Event yang bakal berlangsung pada 11 Oktober ini? Sama-sama kita tunggu!


Digi Home Fibre ‘Luaskan Sayap’ Ke Lembah Klang – Serendah RM99/Bulan Untuk 50Mbps

Digi kini meluaskan pakej Digi Home Fibre mereka ke beberapa kawasan di Lembah Klang. Ia terbuka kepada semua termasuklah pelanggan Digi sedia ada dan pelanggan bukan Digi dengan bayaran pendahuluan RM0.

Melaluinya, Digi menawarkan dua pilihan pakej dengan harga berpatutan iaitu serendah RM99/bulan untuk pelan 50Mbps. Manakala, RM129/bulan untuk pelan 100Mbps. Semua pelan ini tiada had penggunaan data. Maklumat lanjut, KLIK PADA PAUTAN INI.


Celcom Mencabar Maxis Zerolution?

Pelan Zerolution dari Maxis merupakan pelan pembelian peranti yang pertama di Malaysia yang menawarkan pertukaran peranti menjelang tempoh matang (12 bulan). Kini, satu lagi syarikat telco hadir dengan menawarkan pakej hampir serupa dengan konsep Zerolution.

Celcom baru-baru ini telah memperkenalkan pelan NewPhone yang membolehkan pengguna Celcom memiliki peranti dan menaik taraf peranti ke model terbaru setiap tahun. Kepada mereka yang telah menggunakan servic Celcom selama lebih 12 bulan, anda akan menerima sedikit kelebihan kerana Celcom menawarkan pengecualian pembayaran pendahuluan tiga bulan. Selain itu Celcom tidak akan mengikat komitmen anda pada pelan tertentu, anda bolhe memilih mana-mana pelan Celcom untuk menikmati pakej NewPhone. Untuk maklumat lebih lanjut, layari https://www.celcom.com.my/personal/services/newphone


Apple Telah Mengemas Kini Harga Terbaharu iPhone 8, iPhone 8 Plus & iPhone XR!!!

Ekoran daripada pengenalan 3 peranti baharu Apple, iaitu iPhone 11, iPhone 11 Pro dan iPhone 11 Pro Max, kemas kini harga bagi barisan peranti sedia ada telah dilakukan oleh Apple.

iPhone 8 kini dijual pada harga bermula dari RM2199. Manakala bagi iPhone 8 Plus pula dijual pada harga bermula dari 2699.

Bagi iPhone XR pula, ia dijual pada harga bermula dari RM2899.

Artikel Berkaitan:


Aplikasi Setel Kini Tersedia Di Semua Petronas Lembah Klang, Turut Perkenal Ciri Baharu ‘Refer A Friend’

Seperti yang diketahui Setel merupakan aplikasi pembayaran minyak mudah alih pertama di Malaysia kini boleh digunakan di semua Petronas di Lembah Klang. Bukan itu sahaja, mereka juga turut mengumumkan ciri terbaharu bagi aplikasi ini iaitu Refer A Friend yang akan memberikan ganjaran kepada pengguna sekiranya mereka menghebahkan kepada teman-teman.

Sekiranya pengguna baharu menggunakan kod rujukan unik dan melakukan transaksi minima RM30 ketika membeli minyak, perujuk yang merupakan pemilik kod rujukan unik tersebut bakal menerima kredit untuk minyak. RM5 dan RM6 bakal diberikan kepada perujuk pertama dan kedua. Perujuk yang ketiga pula bakal menerima RM7. Pengguna yang dirujuk juga bakal menerima RM5.

Aplikasi ini yang telah dilancarkan pada julai tahun lepas merupakan antara langkah yang dilaksanakan oleh Petronas Dagangan Berhad (PDB) dalam melibatkan komuniti dalam menghasilkan ciptaan inovatif bagi meningkatkan pengalaman pelanggan dengan memudahkan proses pembayaran dan ganjaran kesetiaan kepada pelanggan menerusi 1 aplikasi.

Pelanggan yang menggunakan aplikasi ini boleh mengelakkan bayaran pendahuluan RM200 yang ditanggung semasa menggunakan kad kredit atau debit menerusi penggunaan ciri e-dompet. Menerusinya, semua urus niaga akan direkodkan dan bagi memberikan gambaran keseluruhan perbelanjaan pengguna.

Seperti yang diketahui, aplikasi ini disepadukan dengan program kesetiaan Petronas Mesra yang mana pengguna tidak perlu meleretkan kad mesra untuk mendapatkan mata ganjaran. Ia boleh dimuat turun secara percuma di IOS dan android menerusi Apple App Store dan Google Play Store.


OPPO Reno Rasmi Di Pasaran Tempatan Pada Harga RM1,999 – Pra-Tempahan Bermula ESOK!

OPPO secara rasmi memperkenalkan OPPO Reno untuk pasaran tempatan. Membawakan rekaan yang unik dengan gaya tersendiri bersama sejumlah penawaran terkini, kehadiran OPPO Reno pastinya mengubah norma dunia gajet!

OPPO Reno membawakan paparan bersaiz 6.4” AMOLED FHD+ (2340 x 1080 piksel) bersama rekaan kamera timbul yang direka khas seakan-akan ‘Shark Fin’. Peranti ini mempunyai nisbah skrin-ke-badan sebanyak 93.1%.

Untuk spesikfikasi dalaman, OPPO Reno dijana oleh pemproses Snapdragon 710 dan dibantu 6GB RAM bersama 256GB ROM. Peranti ini menggunakan sistem operasi ColorOS6 berasaskan Android 9 Pie.

Untuk kamera pula, peranti ini memiliki dwi kamera utama 48MP IMX586 (f/1.7) + 5MP (f/2.4) dengan dan kamera swafoto 16MP (f/2.0). Ciri-ciri penggambaran yang menarik termasuk juga Ultra Night Mode 2.0, Color Mapping, rakaman video 4K, Artistic portrait mode, Portrait Mode 2.0 dan Soft Light.

Melengkapinya, bateri berkapsiti 3,765mAh + VOOC 3.0 Flash Charge. Ciri menarik lain termasuk Hidden Fingerprint Unlock 2.0, Game Booster 2.0, NFC, Bluetooth 5.0 dan Dolby Atmos.

Tersedia dalam dua pilihan warna menarik seperti Jet Black dan Ocean Green, OPPO Reno ditawarkan pada harga RM 1,999 (6GB + 256GB ). Ketersediaan pra-tempahan dibuka bermula 17 – 27 Mei 2019.

Setiap pra-tempahan didatangkan dengan hadiah eksklusif bernilai sehingga RM437, termasuk Smart Battery Casing (RM199), jaminan waranti tambahan (12 bulan) dan pelindungan skrin (12 bulan) yang bernilai RM119!

Bagi yang berminat, anda boleh memilikinya menerusi beberapa saluran beberapa saluran berbeza termasuk OPPO Concept Store, pengedar-pengedar rasmi OPPO, OPPO Online Store, Lazada dan Shopee.

Sekadar makluman, pelancaran hari ini merupakan OPPO Reno untuk versi standard. Pun begitu, kejutan tidak hanya terhenti di sini. Sebaliknya, OPPO bakal memperkenalkan edisi khas OPPO Reno 10x Zoom pada 27 Mei 2019. Stay tuned!


VeChain dan I-Dante Jalin Kerjasama Cipta Platform Pengurusan Data Perubatan Didayakan Rantaian Blok untuk Penyedia Penjagaan Kesihatan di Cyprus

SHANGHAI, 18 Mei 2020 /PRNewswire/ — Dengan lebih 4.6 juta jangkitan, 300 ribu kematian dan semakin bertambah yang disebabkan oleh COVID-19, kerajaan negara, sistem penjagaan kesihatan tanpa mengira wilayah dan benua telah bergelut untuk bertindak balas, dan pandemik ini telah menekankan permintaan yang semakin meningkat terhadap teknologi digital untuk menggantikan cara lama kita berkomunikasi. VeChain berada di barisan hadapan dalam transformasi digital ini, menyelesaikan masalah pengurusan data penjagaan kesihatan dengan menggunakan penyelesaian yang dikuasakan oleh teknologi rantaian blok.

Dengan matlamat untuk mendayakan transformasi digital dalam sektor penjagaan kesihatan, VeChain, berserta I-Dante bersama-sama membangunkan platform pengurusan data perubatan didayakan rantaian blok yang dinamakan sebagai The E-NewHealthLife. Mediterranean Hospital of Cyprus, sebuah hospital di bawah Sistem Penjagaan Kesihatan Am (GHS) Republik Cyprus ialah hospital pertama yang mengguna pakai aplikasi ini.

Kemajuan Sistem Penjagaan Kesihatan Terdapat usaha-usaha yang dilakukan untuk memodenkan infrastruktur teknologi dalam sektor penjagaan kesihatan, namun masalahnya melibatkan kesukaran dari segi pentadbiran dan teknikal untuk mengumpul data daripada sistem digital yang berbeza, kos yang semakin meningkat dan keseimbangan antara keperluan kesihatan dan kebimbangan privasi, telah banyak menghalang usaha-usaha berkenaan. Dilema yang dihadapi ini membawa kepada keperluan segera terhadap penyelesaian digital yang berkos rendah namun amat cekap.

Dengan kelebihan yang terbukti dari segi storan data yang selamat dan perkongsian maklumat yang cekap antara berbilang pihak, teknologi rantaian blok muncul sebagai pilihan terbaik yang sedia digunakan.

Tindakan Berasaskan Rantaian Blok Sebagai Respons Kepada Cabaran Terdapatnya permintaan yang mantap dan segera untuk menyampaikan penyelesaian penjagaan kesihatan yang lebih baik dan lebih cekap yang dapat mencapai penyediaan penjagaan kesihatan bertumpu pesakit yang cemerlang, perkongsian data yang selamat di samping mematuhi peraturan berhubung penggunaan dan perkongsian data pesakit, yang mana dalam kes ini diselesaikan dengan memperkenalkan E-NewHealthLife Web App dalam Jabatan Kecemasan hospital sebagai fasa pertama projek ini.

Dikuasakan oleh VeChain ToolChainTM, Pasport Penjagaan Kesihatan Digital ialah Kad NFC disulitkan yang boleh diberikan kepada mana-mana pesakit hospital. Kad NFC akan membolehkan pesakit untuk memperkenalkan diri mereka secara automatik di meja pendaftaran Bilik Kecemasan, menyemak barisan mereka pada telefon mudah alih, mengurus rekod perubatan mereka sendiri dengan selamat menerusi E-NewHealthLife Web App.

Aplikasi yang dikuasakan rantaian blok ini dapat menawarkan perkhidmatan kepada hospital secara dalaman dan juga pengguna akhir. Memandangkan The E-NewHealthLife mematuhi sepenuhnya GDPR (Peraturan Perlindungan Data Umum EU), Aplikasi ini membolehkan pemilik mendapat kawalan sepenuhnya ke atas profil dan rekod perubatan mereka. Data hanya boleh dikongsi kepada pihak ketiga dengan kebenaran pemilik.

Merapatkan Jurang Kepercayaan Dalam Sektor Penjagaan Kesihatan Rantaian blok disifatkan sebagai barisan hadapan yang seterusnya dalam sektor penjagaan kesihatan yang akan membantu menangani cabaran saling boleh kendali industri ini. Menurut satu laporan oleh BIS Research, perbelanjaan dan pelaburan pasaran penjagaan kesihatan global terhadap teknologi berasaskan rantaian blok dijangka mencecah $5.61 bilion menjelang tahun 2025. Penerimaan teknologi rantaian blok dapat memberi penjimatan kepada industri penjagaan kesihatan sehingga $100–$150 bilion setahun menjelang tahun 2025.

Berdasarkan kes-kes konkrit kerjasama berbilang pihak dalam pelbagai industri, VeChain telah mengumpul pengalaman dalam merapatkan jurang kepercayaan dan membawakan ketelusan ke dalam perniagaan dan dalam masa yang sama mematuhi pihak berkuasa dan pengawal selia tempatan. Melihatkan potensi besar teknologi rantaian blok dalam sektor perubatan dan penjagaan kesihatan, VeChain akan terus membangunkan penyelesaian untuk semua pemegang berkepentingan dan mengejar lebih banyak peluang dalam masa terdekat.

Latar Belakang Mediterranean Hospital of Cyprus

Mediterranean Hospital of Cyprus ialah sebuah institusi penjagaan kesihatan swasta moden, salah satu yang terbesar di Cyprus, dengan misi untuk menyediakan semua penduduk dan pengunjung negara ini dengan perkhidmatan perubatan yang selamat dan berkualiti tinggi sepanjang masa. Pengasas Mediterranean Hospital of Cyprus, Dr. Andreas Panayiotou telah menetapkan matlamat pembangunan dan penubuhan infirmari yang andal, dengan mekanisme operasi yang fleksibel, bagi mendapat kepercayaan dan pengiktirafan terhadap kualiti perkhidmatannya daripada semua orang. Mediterranean Hospital of Cyprus ialah hospital swasta pertama yang menyertai Sistem Penjagaan Kesihatan Am (GHS) Cyprus.

Laman sesawang: www.medihospital.com.cy/en/

Latar Belakang I-DANTE LTD

Ditubuhkan pada Disember 2019 oleh Etna Digital Growth (syarikat perunding – gedung perisian di Itali) dan CircleServus LTD (syarikat perunding di Cyprus) bagi membina penyelesaian penjagaan kesihatan digital yang memanfaatkan kuasa Rantaian Blok VeChainThor.

Laman sesawang: www.i-dante.com/

Latar Belakang VeChain

Dilancarkan pada tahun 2015, VeChain menghubungkan teknologi rantaian blok ke dunia sebenar dengan menyediakan struktur tadbir urus yang komprehensif, model ekonomi yang teguh dan penyepaduan IoT. VeChain ialah perintis aplikasi dunia sebenar menggunakan teknologi rantaian blok awam, dengan operasi antarabangsa di Singapura, Luxembourg, Tokyo, Shanghai, Paris, Hong Kong dan San Francisco. Bersama rakan strategik kami PwC dan DNV GL, kami telah menjalin hubungan kerjasama dengan banyak perusahaan terkemuka dalam industri-industri yang berbeza, termasuk Walmart China, BMW, BYD Auto, Haier, H&M, LVMH, D.I.G, ENN, AWS, PICC, ASI dan lain-lain.

Laman sesawang: www.vechain.com

Keywords:  Computer Networks Computer Software Computer/Electronics Health Care/Hospital Medical Equipment Medical/Pharmaceuticals Blockchain Data Analytics

Source: PRNEWSWIRE


Nikmati Perayauan Secara Bebas Bersama Keluarga Dengan Maxis FamilyRoam!

Kekal berhubung apabila berada di luar negara kini amat penting, terutamanya apabila anda melancong sebagai sebuah keluarga. Sama ada untuk mendapatkan lokasi, menempah kenderaan, atau terus berhubung melalui media sosial, mempunyai akses data bagi semua ahli keluarga apabila berada di luar negara sesuatu yang penting.

Menyedari keperluan untuk menjadikan perayauan lebih mudah bagi keluarga, Maxis hari ini memperkenalkan FamilyRoam, yang mengupayakan semua pengguna talian perkongsian (Share Line) dibawah Pelan MaxisONE dan MaxisONE Prime untuk menikmati perayauan tanpa had percuma di mana-mana negara Asia Tenggara.

Salah seorang ahli keluarga perlu mengaktifkan pas MaxisONE World untuk RM38/sehari, kemudian boleh menggunakan perayauan di negara-negara ini sama seperti menggunakan pelan mudah alih mereka di Malaysia. Setiap pengguna, sama ada pada talian utama atau perkongsian, akan mempunyai akses kepada panggilan antarabangsa dan SMS tanpa had, serta menggunakan DataPool mereka tanpa had.

Pelan Maxis FamilyRoam ini boleh digunakan di 9 negara Asia seperti Brunei, Thailand, Indonesia, Singapura, Laos, Kemboja, Filipina, Vietnam dan juga Myanmar. Untuk mengetahui lebih lanjut boleh layari laman Maxis FamilyRoam.


Cristiano Ronaldo Dilantik Menjadi Duta Nubia

Melantik duta bagi mempopularkan produk telah menjadi taktik yang sangat berkesan bagi mempromosikan produk mereka, bahkan sekiranya duta tersebut adalah orang terkenal.

Nubia pengeluar peranti di China baru-baru ini telah melantik pemain bola sepak terkenal Cristiano Ronaldo sebagai duta mereka. Beliau dilantik untuk mempromosikan peranti Nubia Z11, sebuah peranti yang menggunakan pemproses Snapdragon 652 dan mempunyai RAM sebesar 4 GB.

Berita ini amat menggembirakan peminat Cristiano Ronaldo, dengan melantik beliau sebagai duta, Nubia mungkin sudah bersedia untuk memperkenalkan jenama mereka ke luar China seperti jenama lain yang telah mendapat sambutan hebat.


[ Ura-Ura ] iPhone XR 2 Menyokong Kapasiti Bateri 5% Lebih Besar Daripada iPhone XR?!

iPhone XR merupakan peranti Apple yang paling digemari pada tahun 2018, berbanding iPhone XS dan XS Max yang lebih tinggi spesifikasinya. Sebab utama adalah pilihan warna yang lebih ceria dan ketahanan bateri yang sangat memuaskan.

Kini tersebar dari media Korea, thelec bahawa iPhone XR 2 baharu akan dilengkapi dengan kapasiti bateri yang lebih besar iaitu 3110mAh berbanding iPhone XR yang hanya berkapasiti 2942mAh.

Peningkatan sebanyak 5% ini bermakna peranti baharu ini mempunyai ketahanan bateri yang lebih lama. Adakah benar berita ini, kita saksikan perasmian iPhone yang akan datang.


Kolaborasi Boost & Setel Beri Pengalaman Mengisi Minyak Yang Lagi Awesome!!!

E-dompet tempatan Boost telah mengumumkan kerjasama strategik dengan Setel pada hari ini –  aplikasi mudah alih pertama di dalam negara yang membawakan pengalaman mengisi minyak dan berbelanja yang lancar dan santai kepada pelanggan PETRONAS.

Ini bermakna pengguna boleh mengakses Setel secara langsung melalui Boost, dan membeli minyak dari peranti mudah alih tanpa meninggalkan kereta. Pengguna juga boleh menerima mata ganjaran Mesra untuk setiap transaksi di stesen PETRONAS, sekaligus menerima ganjaran dua kali ganda apabila membayar dengan Boost.

Pengguna baharu boleh membuka akaun Setel dari Boost dengan memilih tile ‘Transport,’ tekan tile Setel dan isi nombor telefon. Seteleh didaftarkan, pengguna hanya perlu mengisi maklumat pam minyak dan kuantiti minyak yang diinginkan.

Bermula dari 1 Oktober sehingga 31 Disember 2020, Boost dan Setel akan memberikan 10% pulangan tunai yang terhad kepada RM5 sambil perbelanjaan minimum RM30. Pulangan tunai ditawarkan kepada 200,000 pelanggan baharu Setel yang melakukan transaksi pertama melalui Boost di stesen PETRONAS yang menawarkan perkhidmatan Setel. Pulangan tunai yang diterima akan dikredit secara automatik ke dalam ‘Partner Wallet’ di akaun pengguna Boost dalam tempoh tujuh (7) hari.

Sebarang pulangan tunai di dalam ‘Partner Wallet’ akan dipotong secara automatik dengan perbelanjaan minimum RM20 di kunjungan seterusnya ke stesen PETRONAS yang menawarkan perkhidmatan Setel.

Untuk maklumat lanjut, pengguna boleh mengikuti saluran media sosial rasmi Boost di Facebook (facebook.com/myboostapp) dan Instagram (instagram.com/myboostapp) serta laman sesawang di www.myboost.com.my. Boost boleh dimuat turun di Google Play, App Store atau HUAWEI AppGallery.


[TERTIRIS] : realme X50 5G Bakal Dikuasakan Oleh Cip Pemproses Snapdragon 765G?

Terdahulu, realme pernah mengusik orang ramai mengenai realme X50 5G dengan dwi mod sokongan rangkaian 5G. Pun begitu, realme masih berteka – teki mengenai kemunculannya tetapi kini bersedia berkongsi sedikit maklumat mengenainya di mana mengumumkan apa jenis chipset yang bakal digunakan.

Memetik poster acah tersebar, realme X50 5G bakal didatangkan dengan chipset terbaru, Snapdragon 756G dan dilengkapi integrasi modem Snapdragon X52 5G – menawarkan kelajuan muat naik kepada 1.2Gbps pada 4G dan 3.7Gbps pada 5G. Perkara ini didedahkan sendiri oleh pihak realme menerusi laman Weibo. Pada masa sama, jika diteliti poster acah turut menunjukkan bahawa peranti tersebut bakal hadir dengan rekaan skrin berlubang pada penjuru kiri dengan sokongan dwi kamera selfie.

Bagaimanapun, spesfikasi utama lain mengenainya masih belum dikongsi dan kita mungkin bakal mendengarnya pada minggu – minggu akan datang. Kekal bersama eRing untuk lebih info terkini!


HUAWEI Freelace Kini Di Malaysia – Berharga RM369

Buat korang-korang yang tak sabar menunggu kedatangan HUAWEI Freelace – kini boleh bergembira. Eh, kenapa? Sebab, HUAWEI Freelace akhirnya boleh didapati di Malaysia. Eh betul ke ni? Ya, betul!

Tersedia dalam dua pilihan warna menarik iaitu Grafite Black dan Amber Sunrise, HUAWEI Freelace ditawarkan pada harga RM369. Bagi yang berminat, HUAWEI Freelace boleh didapati menerusi HUAWEI Online Store.

HUAWEI Freelace diperkenalkan seiring dengan pelancaran siri HUAWEI P30 pada Mac lalu. Fon telinga ini dilengkapi tali yang boleh diikat pada leher. Earbud diperbuat daripada magnet – muzik terhenti apabila earbuds dicantum.

HUAWEI Freelace disertakan bateri 123 mAh dan boleh dicas melalui USB-C – bertahan sehingga 18 jam dengan sekali cas. Lebih unik, pengecasan selama 5 minit membolehkan ia bertahan sehingga 4 jam. Fon kepala ini juga menyokong penarafan kalis air IP5X. Maklumat lanjut, layari HUAWEI Mobile.


Digi 38 New! Pelan Pascabayar Terbaru Tawarkan 9GB Data + Panggilan Tanpa Had

Digi ada pelan pascabayar baharu lagi! Digi 38 New ini hanya perlu bayar RM38 sebulan untuk menikmati 9GB data Internet dan panggilan tanpa had.

Data Internet yang ditawarkan dalam pelan ini akan dibahagikan kepada dua, iaitu 6GB All Day + 3GB Weekend.

Perlu diingatkan pelan ini hanya khas untuk pengguna Digi prabayar yang ingin bertukar ke pelan pascabayar.


Pra-Pesanan OPPO Reno5 F Crystal Silver Kini Dibuka Dengan Hadiah Percuma Bernilai RM238!

OPPO Reno5 F dalam varian warna Crystal Silver yang memukau kini tersedia untuk pra-pesanan dari 1 hingga 5 Jun, secara eksklusif secara dalam talian melalui OPPO Online Store, Shopee, dan Lazada!

Sebagai peminat OPPO Reno5 F yang gemar #LiveLifeAtFullSpeed, 200 pelanggan pertama di setiap platform yang cepat membuat pesanan awal akan menerima hadiah percuma eksklusif dalam bentuk OPPO Enco Buds dan Remax Power Bank 10,000mAh, bernilai RM238 *!

Dalam varian warna baru yang memukau, Reno5 F Crystal Silver mengekalkan bukan sahaja keperibadiannya yang meriah dan reka bentuk ergonomik ultra-ramping, tetapi juga harga harganya hanya RM1,199! Ciri menonjol dari Reno5 F Crystal Silver merangkumi penyediaan kamera quad-lens dibantu AI, AI Color Portrait Video, Monochrome Video, bateri 4,310mAh yang besar, kemampuan Pengecasan Kilat VOOC 30W, dan banyak lagi!

Jangan tunggu, buat pra-pesanan Reno5 F Crystal Silver anda dari Kedai Dalam Talian OPPO, Shopee, atau Lazada sekarang untuk membawa pulang hadiah percuma eksklusif, dan Hidup dengan penuh kecepatan!


vivo Umum Pendaftaran PUBG Mobile Malaysia National Championship 2019 (PMNC 2019) Kini Dibuka

vivo hari ini memaklumkan pendaftaran untuk PUBG Mobile Malaysia National Championship 2019 (PMNC 2019) kini dibuka! Kepada peminat e-sukan yang berminat untuk menyertai kejohanan ini dialu-alukan untuk membuat pendaftaran segera.

Menariknya, kejohanan ini menawarkan menawarkan hadiah keseluruhan berjumlah sehingga RM114,000. Pusingan kelayakan untuk kejohanan akan melibatkan enam negeri iaitu Selangor, Sabah, Kuala Lumpur, Pulau Pinang, Johor dan Sarawak.

Dua pasukan teratas daripada setiap pusingan kelayakan akan berentap di Grand Finals bersama 4 lagi pasukan pro jemputan sekaligus menjadikan sebanyak 16 pasukan yang berentap untuk merebut hadiah utama! Maklumat lanjut, layari PMNC 2019.

Butiran kejohanan adalah seperti berikut :


Uber Eats Sediakan Makanan Menarik Sempena Tahun Baru Cina

Setiap kali Tahun Baru Cina rata-rata kaum cina akan mengadakan makan malam bersama keluaga, saudara-mara dan sahabat handai. Ini merupakan adat resam yang diterapkan sejak dari azali lagi. Jamuan makan malam perjumpaan ini menghidangkan pelbagai jenis makanan tradisional antaranya ayam, wantan, ikan, dan sayur-sayuran dalam masakan ibunda.

Akan tetapi jika makanan tradisional masih tidak mencukupi pada hari besar, Uber Eats ada menawarkan perkhidmatan penghantaran makanan sampingan ke rumah. Sempena Tahun Baru Cina beberapa restoran terkenal sekitar Kuala Lumpur ada menyajikan makanan menarik kepada anda sekeluarga.

Jadi dengan makanan yang sedap daripada restoran menarik ini, anda boleh menempah Uber Eats untuk membuat penghantaran ke rumah. Bermula dari 1 Februari sehingga 5 Februari 2018, tempah seberapa banyak melalui Uber Eats dan berpeluang untuk memenangi Yee Sang dariapda Ruyi and Lyn (restoran). Uber Eats juga akan membuat penghantaran ini pada 8 Februari untuk lima pemenang bertuah.

Selain daripada itu, nikmati penghantaran percuma tanpa tempahan minimum menggunakan kod promosi EATSCNY. Sah untuk pengguna baru sehingga 28 Februari 2018 (11.55 pm).


Nintendo Switch Mencatat Sejarah Sebagai Konsol Nintendo Paling Laris

Menurut Nick Wingfield yang bekerja untuk The New York Times, Reggie Fils-Aime (President Nintendo Amerika) menyatakan bahawa Nintendo Switch sudah pun mencatatkan sejarah ketika baru sahaja memasuki hari kedua jualan.

Selain jualan konsol yang menggalakkan, Wingfield melaporkan bahawa judul permainan “The Legend of Zelda: Breath of the Wild” juga memecahkan rekod dengan menjadi judul permainan paling laris dalam masa yang singkat.

Tetapi pada masa yang sama, beberapa ulasan dari pengguna yang sudah mencuba Nintendo Switch mula muncul, dan nampaknya ramai dari mereka mempunyai pendapat yang negatif. Menurut beberapa ulasan, Nintendo Switch seolah-olah direka hanya untuk bermain permainan Zelda sahaja kerana ia cukup cemerlang dalam mengoperasikan permainan tersebut, namun terdapat kekurangan yang terserlah pada aspek lain konsol tersebut. Antaranya:

Selain itu masih ada beberapa isu yang diketengahkan oleh pengguna, majoriti dari mereka masih mempunyai tanggapan yang baik pada Nintendo Switch, namun isu-isu yang dinyatakan sedikit sebanyak telah mengganggu pengalaman mereka.

Sumber ulasan:


Eksklusif! Beli Barisan Produk ASUS ROG Terpilih & Dapatkan Jam Edisi Terhad ROG G-Shock

Sedang mencari komputer riba yang berkuasa tinggi? Sempena musim perayaan ini, ASUS ROG Malaysia ada tawaran menarik khas peminat ROG mulai sekarang hingga 26 Januari 2020.

Dengan setiap pembelian komputer riba atau desktop model GeForce RTX, anda akan mendapat PERCUMA jam edisi terhad ROG G-Shock (kuantiti terhad). Selain itu, pembelian bagi model GeForce GTX 1660Ti/1650 juga berpeluang memenangi jam edisi terhad ini.

Jadi rebut sebelum habis tau!

Sebarang maklumat promosi, layari ASUS ROG.


Desas Desus iPhone 7 : Fungsi Dwi Kamera

Beberapa minggu yang lepas, beberapa imej paten Apple telah tersebar di internet. Paten tersebut menunjukkan bahawa Apple sedang membangunkan sistem dwi-kamera, namun tidak dapat dipastikan sama ada ia akan digunakan dalam masa yang terdekat. Apple juga sememangnya terkenal dengan kebocoran paten teknologi/sistem yang akhirnya tidak digunakan langsung pada model keluaran mereka.

Namun itu tidak menghalang beberapa peminat Apple untuk membayangkan kemampuan peranti iPhone 7 yang akan diumumkan pada tahun ini. Menurut beberapa sumber, iPhone 7 bakal hadir dengan sistem dwi kamera yang mampu mengubah cara kita mengambil dan merakam imej. Desas desus sistem dwi kamera dikuatkan lagi dengan Apple dilaporkan telah membeli syarikat LinX yang mempunyai kepakaran di dalam penghasilan sistem depth–sensing.


Promosi Merdeka HONOR! Rebut Ganjaran Bernilai Sehingga RM620,000 – Memang Best!

Menarik! Banyak betul promosi sempena Merdeka ini! HONOR jga nampaknya tidak mahu ketinggalan untuk memberi yang istimewa buat orang ramai. Bagi memeriahkan lagi sambutan kemerdekaan kali ini, HONOR mengadakan promosi menarik yang menawarkan ganjaran menarik bernilai sehingga RM620,000 untuk direbut!

Bermula hari ini – 16 September 2019, pelanggan yang membeli mana-mana peranti HONOR terpilih akan menerima sejumlah hadiah eksklusif istimewa daripada HONOR Malaysia – sah untuk pembelian di seluruh HONOR Experiences Store dan pengedar sah sahaja. Bukan itu sahaja, pelanggan juga berpeluang menerima rebat tunai untuk setiap pembelian HONOR 20 Lite dan HONOR 10 Lite.

Lebih menarik, setiap pembelian untuk peranti tersenarai di atas akan melayakkan pelanggan untuk menerima lebih banyak hadiah menerusi permainan menarik, “Tikam” – Lebih 10,000 jenis hadiah untuk direbut termasuk HONOR Band 4, HONOR Band 4 Running, dan banyak lagi! Maklumat lanjut, layari HONOR Malaysia.


Kerjasama Maxis Dengan Huawei – Sedia Melancarkan Rangkaian 5G Seawal Mungkin

Maxis mengambil langkah ke depan lagi baru-baru ini dengan menandatangani perjanjian bersama Huawei Technologies Malaysia bagi peruntukan rangkaian 5G, sebaik sahaja spektrum yang diperlukan diagihkan.

5G akan menjadi rangkaian terpantas dan jauh lebih maju dari segi kekukuhan, latensi, kelajuan puncak dan kebolehpercayaan dengan kelajuan mencapai 10Gbps. Dalam kerjasama ini, pihak Huawei juga akan membekalkan peralatan dan perkhidmatan radio 4G/LTE dan 5G. Dijangka perkhidmatan 5G dari Maxis ini bakal diperkenalkan seawall hujung 2020 atau 2021.

Majlis ini disaksikan oleh Yang Amat Berhormat Tun Dr. Mahathir bin Mohamad, Perdana Menteri Malaysia di Yayasan Kepimpinan Perdana, Putrajaya. Perjanjian tersebut ditandatangani oleh Gokhan Ogut, Ketua Pegawai Eksekutif, Maxis, manakala Huawei diwakili oleh Ketua Pegawai Eksekutifnya, Michael Yuan.


10 Sebab Kenapa Anda Perlu Membeli Samsung Galaxy Note 10+!

Peranti Samsung Galaxy Note 10+ ini pastinya sebuah peranti yang dinanti oleh peminat-peminat telefon pintar. Harga dan spesifikasinya adalah suatu yang berbaloi untuk dibeli. Kami senaraikan kepada anda 10 sebab kenapa anda perlu membeli Samsung Galaxy Note 10+!

Sekali padang terus jatuh cinta! Begitulah betapa elegan dan eksklusif rekaan Samsung Galaxy Note10+ ini. Kemasan melengkung dibahagian sisi memberikan keselesaan ketika memegangnya. Lebih menarik kamera hadapan yang diletakkan di tengah-tengah skrin memberikan perspektif baharu. Tiada pada peranti -peranti lain!

Seringkali kita melihat warna yang lebih kurang sama pada peranti-peranti lain. tetapi bagi Samsung Galaxy Note 10+ ini, ia dihadirkan warna yang tiada pada peranti lain. Aura Black, Aura white dan yang menjadi idaman buat semua, Aura Glow!!! Meleleh air liur melihat warna ini.

Skrin peranti ini sangat besar dan luas iaitu 6.8 inci QHD+ Dynamic AMOLED memberikan anda kepuasan tontonan. Dengan bezel yang sangat nipis membuatkan ia tampak lebih unggul. Warna yang terhasil juga sangat menakjubkan kerana lebih ‘vibrant’. Lebih menarik Cinematic Infinity Display ini membuatkan anda tak sabar untuk membelinya.

Exynos 9825 pastinya antara pemproses yang berkuasa di pasaran ketika ini dan ia dihadirkan pada peranti Samsung Galaxy Note 10+. Anda boleh melaksanakan pelbagai gerak kerja dan bermain game yang memerlukan kesan grafik yang besar. Pastinya tiada sebarang lag.

Hadir dengan 12GB RAM dan 256GB / 512GB ROM tidak dapat dinafikan lagi merupakan aspek memori yang sangat besar. Jadi anda boleh menyimpan aplikasi, gambar atau video serta game dengan banyak!

Samsung Galaxy Note 10+ ini tampil dengan keupayaan mengagumkan. Rakaman yang sangat stabil membuatkan anda merakam seperti menggunakan stabilizer. Lebih menarik, ia hadir dengan Live Focus Video yang membenarkan anda merakam video dengan pelbagai imej latar yang menarik seperti Bokeh, Color Point dan Glitch.

Kamera swafoto peranti ini tidak mengecewakan apabila hadir dengan 10MP. Anda boleh merakam gambar swafoto dengan lebih natural kerana kedudukan kameranya yang berada di tengah-tengah skrin ini. Hasil gambar juga menakjubkan dan lebih natural.

Tampil dengan sistem 4 kamera iaitu 12MP + 12MP + 16MP + 3D Depth membolehkan anda merakam gambar seperti seorang profesional. Fungsi-fungsi menarik juga terdapat kamera Samsung Galaxy Note 10+ ini antaranya Photo, Pro, Food, Live Focus Video, Super Slow-mo dan banyak lagi.

S Pen pada peranti Samsung Galaxy Note 10+ ini bukan sebarang Pen kerana ia mampu melakukan pelbagai tugasan pada peranti ini. Ia tampil dengan Motion Tracking System yang membenarkan ia melakukan tugasan tanpa perlu menyentuh telefon ini.

Anda boleh mengawal kamera, menonton video dan skrol galeri menggunakan S Pen ini. Anda juga boleh menterjamah tulis yang ditulis pada Note 10+ ini kepada teks.

Samsung disertakan dengan fungsi AR Doodle yang membenarkan anda untuk melukis Doodle dalam 3D. Ia membenarkan anda mengekspresikan lagi kreativiti disamping menjadikan rakaman anda lebih menyeronokkan.

Samsung Galaxy Note 10+ ini dihadirkan dengan bateri yang sangat besar iaitu 4300 mAh. Lebih teruja apabila ia disertakan dengan pengecasan 45W.

Bagi pengecasan tanpa wayar, ia tampil dengan Wireless Charging 2.0. Jadi anda sudah tiada masalah dengan bateri yang cepat habis. Katakan selamat tinggal kepada powerbank!!!

Tunggu apa lagi, anda boleh mendapatkan peranti Samsung Galaxy Note 10+ yang dijual pada harga RM4199 (256GB) dan RM4799 (512GB).

Artikel Berkaitan:


Macpie Distribution Kini Pengedar Sah Peranti Pintar Nokia!!!

Ada berita yang menarik buat anda apabila macpie Berhad yang merupakan anak syarik macpie Distributib Sdn bhd mengumumkan bahawa mereka telah dilantik sebagai pengedar sah HMD Global (Nokia Mobile Home) Malaysia.

Macpie akan mengedarkan telefon pintar jenama Nokia tersebut melalui rakan saluran dan rakan syarikatnya.


VIDEO UJIAN KETAHANAN TERHADAP DUA PERANTI BERBEZA! SAMSUNG GALAXY S7 & SAMSUNG GALAXY S7 EDGE

Apabila sebut sahaja mengenai model keluaran Samsung iaitu Galaxy S7 dan S7 edge, pasti ramai yang tidak sabar untuk memilikinya. Bukan itu sahaja, ramai juga yang tidak sabar untuk melihat sendiri ujian ketahanan yang akan dilakukan terhadap model ini memandangkan kedua-duanya smartphone tahan lasak. Adakah ujian ketahanan yang dilakukan kepada kedua-dua smartphone akan berjaya? Lihat sendiri video yang editor sediakan ini. Sebagai tambahan, ia diuji bersama iPhone 6s dan 6s Plus.

Ujian 01: Water Test

Ujian water test ini telah dijalankan dalam senario berbeza, di mana Samsung Galaxy S7 dan iPhone 6s telah diletakkan ke dalam bekas berisi air selama 3 minit. Kemudian, diangkat seketika dan diletakkan kembali di dalam bekas yang sama selama 7 minit.

Berdasarkan kepada ujian yang dijalankan ini, walaupun iPhone 6s tidak menyokong sebarang pensijilan tahan lasak, kedua-dua smartphone ini masih mampu beroperasi dengan baik dan sekali gus berjaya mengharungi ujian di dalam air dengan jayanya. Malah kekuatan speaker kedua-dua smartphone ini masih dapat beroperasi dengan baik. Namun begitu, setelah diletakkan kembali untuk 10 minit seterusnya, pada minit ke 5 iPhone 6s tiba-tiba tersangkut di logo Apple dan terus padam.

Ujian 02: Drop Test

Berlainan pula dengan ujian drop test ini, di mana kedua-duanya telah dijatuhkan dari ketinggian yang berbeza.

Pertama, bermula dari paras pinggang ke lantai, kedua-dua masih tidak mengalami sebarang kerosakan cuma sedikit calar di bahagian bawahnya.

Kedua, Galaxy S7 edge dan iPhone 6s dijatuhkan dari paras telinga (ketika sedang bercakap di talian). Walaupun terhentak beberapa kali di lantai, tiada sebarang kesan retakkan pada iPhone 6s dapat dilihat. Tetapi, telah berlaku keretakan yang teruk pada panel Galaxy S7 edge.

Ketiga, dari ketinggian kepala pula skrin kedua-dua smartphone ini masih beroperasi dengan baik. Ini membuktikan iPhone 6s masih hebat walaupun bukan mendapat pengiktirafan untuk peranti tahan lasak.

Ujian 03: Freeze Test

Ujian ini sangat menarik dan jarang-jarang dilakukan terhadap smartphone mahupun tablet walaupun ianya telah terbukti tahan lasak. Nampak simple tetapi tidak mudah untuk melakukannya!

Kedua-dua smartphone telah diletakkan ke dalam bekas berlainan dan direndam di dalam air coca-cola. Kemudian, ianya telah diletakkan di ruangan sejuk beku dalam peti ais dengan suhu -24 darjah celcius. Selepas 9 jam, bekas yang berisi smartphone dengan air coca-cola ini telah dicairkan menggunakan air panas.

Ingin tahu apakah yang terjadi? Samsung Galaxy S7 edge masih boleh digunakan seperti biasa. Manakala iPhone 6s Plus pula telah kehabisan bateri. Tetapi ia juga masih mampu beroperasi dengan baik.

Ujian 04: Fire & Burn Test!

Selain ujian Freeze Test, ujian ini juga jarang-jarang dilakukan kerana ianya merbahaya dan melibatkan kerosakan teruk. Zach Straley, seorang blogger telah membuat ujian menggunakan api. Dia telah menghalakan api ke paparan skrin kedua-dua smartphone ini, dan setelah diulang beberapa kali smartphone ini tidak boleh digunakan lagi.

PENGUMUMAN!! Video ini telah diuji oleh golongan profesional dan hanya tontonan umum semata-mata. Penonton dinasihatkan agar tidak meniru sebarang aksi di dalam video ini.


Pindah Chat WhatsApp Dari iOS ke Android

Proses memindah data ketika menukar ke peranti baru menggunakan sistem operasi yang sama adalah sangat mudah, ini kerana format fail dan servis storan yang digunakan adalah selari, hanya dengan menyambungkan kabel ke komputer anda, sambungan Bluetooth dan backup dari servis cloud membolehkan anda mendapatkan semua data dari telefon lama.

Bagaimana pula sekiranya anda menukar dari iPhone ke Android? Salah satu isu yang kerap ERING baca di forum adalah masalah untuk memindahkan chat aplikasi WhatsApp dari sistem iOS ke Android.  Kali ini ERING kongsikan cara-cara untuk memindahkan semua chat, termasuk gambar dan video dari aplikasi WhatsApp iOS ke WhatsApp Android.

Pada komputer dan iPhone anda

Pada smartphone Android anda. Pastikan peranti anda sudah mempunyai aplikasi

Walaupun proses ini agak panjang, namun ia merupakan cara paling baik untuk anda mendapatkan semula semua sejarah chat anda dari aplikasi WhatsApp versi iOS masuk ke dalam WhatsApp versi Android. Selamat mencuba!


Kempen Tukar Beli Telefon Pintar & Dapatkan vivo Y85 Atau V9 Dengan Rebat RM100

Nak beli telefon pintar baru? Bermula 13 Oktober sehingga 4 November 2018, anda boleh menikmati penjimatan hebat dengan rebat bernilai RM100 apabila tukar beli telefon pintar lama dengan dua peranti keluaran vivo.

Dua model yang ditawarkan adalah vivo Y85 atau vivo V9, dan anda hanya perlu mengunjungi mana-mana stor konsep vivo atau pengedar sah di seluruh negara.

vivo V9 menawarkan lensa hadapan beresolusi 24 Megapiksel dengan teknologi terkini, AI Face Beauty. Dengan teknologi baru ini, V9 mampu memberikan pengalaman berswafoto yang lebih sempurna dan semula jadi kepada kaki swafoto.

Manakala vivo Y85 pula dilengkapi dengan ciri-ciri menarik seperti kamera hadapan 16 Megapixel dengan teknologi AI yang mampu mengambil gambar swafoto yang cerah. Manakala penggambaran utama dwi kamera pula beresolusi 16MP f/2.0 + 2MP f/2.0 yang hadir dengan mod Potret.

Untuk maklumat lanjut, anda boleh layari laman rasmi vivo atau Facebook vivo Malaysia.


MRMC dan Dimension memacu inovasi tangkapan video volumetri selangkah ke hadapan dengan pengenalan Polymotion Stage Truck

LONDON, 11 September 2020 /PRNewswire/ — Buat pertama kali di dunia lain, Mark Roberts Motion Control (MRMC – Sebuah Syarikat Nikon) hari ini melancarkan Polymotion Stage Truck – kemuncak teknologi tangkapan video volumetri mudah alih (video 3D).

Polymotion Stage Truck adalah studio volumetri mudah alih 3 dalam 1 pertama di dunia di dalam kenderaan. Dibangunkan untuk menyokong keperluan penciptaan kandungan yang sensitif terhadap masa penyiar, personaliti sukan dan agensi kreatif, platform mudah alih ini mampu merakam video volumetri, mengambil gambar 3D dan pembuatan avatar penuh, di mana sahaja di dunia.

Teknologi volumetri mudah alih pada bulan lepas telah menerima Anugerah TV Sukan SVG 2020 yang berprestij untuk Pencapaian Pengeluaran Cemerlang (Inovasi). Dengan kerjasama Sky Sports, replika digital pemain golf terkemuka di dunia telah dicipta untuk tujuan analisis hayunan yang tidak pernah dilihat sebelum ini pada kejohanan Terbuka ke-148. Para hakim berkata: “Menggabungkan tangkapan volumetri dan lakonan semula yang hebat dalam keadaan sukar, para hakim merasakan bahawa itu adalah salah satu inovasi yang membuatkan anda tertanya-tanya ‘bagaimana mereka melakukannya?’ Ini tentunya jenis inovasi yang mendorong kemajuan industri.”

Kelajuan dan ketepatan penggunaan adalah ciri utama untuk Polymotion Stage Truck. Sistem hidraulik canggih yang mampu memperluaskan treler, dengan berkesan melipatgandakan jejaknya untuk menampilkan ruang tangkapan skrin hijau berukuran 46m2 sementara hidraulik meratakan diri automatik memberikan kestabilan yang diperlukan untuk melakukan tangkapan video volumetri.

Secara dalaman, Polymotion Stage Truck telah dirancang untuk fleksibiliti maksimum dan pencarian bakat. Selain ruang studio, dua bilik serba guna yang dikendalikan sepenuhnya iklim menawarkan pilihan untuk kemudahan akses rambut, alat solek dan almari pakaian, bilik hijau atau bahkan studio foto tambahan, memberikan pengalaman studio sepenuhnya di lokasi. Pintu masuk dan keluar di kedua hujung treler membolehkan bakat masuk/keluar dari studio dengan pantas, sesuai untuk mencari sekumpulan individu yang besar, seperti pasukan sukan atau keseluruhan pemain. Treler ini juga mempunyai pusat data pra-pemprosesan penuh untuk semakan rakaman pantas yang membolehkan keputusan kreatif dilakukan serta merta.

Sara Gamble, Ketua Penyelesaian Volumetri, menyatakan: “Dengan Stage Dome dan Stage Truck, kami boleh pergi ke mana-mana lokasi untuk mencari bakat, mendukung industri dengan menyampaikan kandungan kreatif di lokasi.”

Semasa pandemik global, Polymotion Stage Truck beroperasi dalam keadaan ‘penggambaran selamat’ sesuai dengan garis panduan Kerajaan dan APA.

Simon Windsor, Pengasas Bersama dan Pengarah Urusan Bersama Dimension, berkata: “Studio penangkapan mudah alih yang revolusioner ini akan membolehkan bentuk hiburan maya dan kandungan baharu dalam sukan, muzik, fesyen dan banyak lagi. Dari pengalaman hebat Sky’s Britannia VR hingga War of the Worlds, teknologi volumetri dan masa nyata meningkatkan tahap untuk hiburan dengan kemungkinan yang baharu muncul setiap hari.”

Polymotion Stage Truck, di samping Polymotion Stage Dome, akan mengubah bagaimana video volumetri ditangkap di seluruh industri hiburan dan sukan dan memberikan peluang baharu untuk menyediakan kandungan yang unik dan mengasyikkan.

Saksikan video Polymotion Stage Truck

Simpanan imej

Untuk maklumat lanjut sila hubungi: press@mrmoco.com, +44-(0)1342 838000

T entang MRMC Tentang Nikon Tentang Dimensio n

Keywords: Broadcast Technology Computer Hardware Computer Software Computer/Electronics Entertainment Film & Motion Picture Computer Accessories Sports Transportation New products/services

Source: PRNEWSWIRE


Skor GeekBench Samsung Galaxy S20 Terdedah? Mencatatkan Single-Core 561 & Multi-Core 2358

Terbaru, Samsung Galaxy S20 dikatakan telah muncul di platform penanda aras Geekbench. Galaxy S20 5G yang muncul dengan kod nama “SM-G981U” dilihat mencatatkan markah sebanyak 561 mata untuk ujian single-core dan 2358 mata untuk ujian multi-core.

Senarai Geekbench juga menunjukkan ia dikuasakan oleh cip pemproses dengan kod ‘kona’ – di mana terdapat maklumat mendedahkan kod tersebut adalah nama yang merujuk kepada cip pemproses terbaru, Snapdragon 865. Terdapat juga ura-ura yang mengatakan sesetengah pasaran dijangka dibekalkan dengan Exynos 9830 (Exynos 990).

Seperti biasa, maklumat tertiris masih lagi rumors dan belum diketahui kesahihannya. Jadi sama – sama kita tunggu dan jangan lupa acara Samsung Galaxy Unpacked 2020 yang dijadulkan berlangsung pada 14 Februari ini! Kekal bersama eRing okay!

Artikel Berkaitan:


[Tertiris]: Motorola One Vision Bakal Tampil Dilancarkan Tidak Lama Lagi, Tampil Dengan Cip Pemproses Exynos 9609

Sudah lama kita tidak mendengar kehadiran peranti keluaran Motorola. Kini mereka bakal tampil dengan peranti terbaharu iaitu Motorola One Vision. Baru-baru ini beberapa maklumat dan rekaan peranti ini telah tertiris.

Menariknya, peranti ini dikhabarkan bakal menggunakan cip pemproses Exynos 9609 keluaran Samsung. ia turut disertakan dengan paparan skrin 6.3 inci LCD FHD+. Turut menambahkan lagi keterujaan apabila ia dihadirkan dengan memori sebesar 4GB RAM dan 128GB Storan.

Dari aspek kamera juga tidak mengecewakan apabila ia dihadirkan dengan 48MP bagi kamera belakang dan 25MP bagi kamera hadapan. Menariknya, ia dihadirkan dengan kamera berlubang pada skrin bagi kamera hadapan. ia juga turut disertakan dengan pemgimbas cap jari di bahagian belakang. Dua varian warna yang ditawarkan adalah biru dan gangsa.

Peranti ini dijangka hadir pada 15 Mei di Brazil pada harga sekitar Euro 299 ( kira-kira RM 1397). Jadi sama – sama kita nantikan kehadiran peranti ini.


Samsung Dikehendaki Bayar Huawei RM52 Juta Kerana Masalah Paten

Mahkamah Quanzhou meminta Samsung membayar saman terhadap Huawei dengan jumlah RM52.2 juta kerana melanggar hak cipta sijil paten lesen 4G (sambungan) di kebanyakkan peranti Samsung termasuk Galaxy S7. Keputusan itu adalah hasil daripada tuntutan mahkamah pada bulan Mei oleh Huawei di dua negara iaitu China dan Amerika Syarikat. Samsung pula membalas dengan menfailkan tuntutan saman kerana menggunakan hak cipta terpelihara sijil IP (kalis air).

Sehubungan itu, Huawei mencari pampasan bagi lebih 30 juta produk terjual oleh Samsung yang menjana RM57.15 billion pada 2016. Tahun lepas adalah tahun yang baik buat Samsung dengan keuntungan operasi sebanyak RM9 billion, jadi tiada masalah bagi Bahagian Samsung IT dan Bahagian komunikasi mudah alih untuk membayar kepada Huawei.


Tarikh Jualan Rasmi iPhone 8 Di Malaysia Kini Diketahui

Bulan lepas kita telah melihat produk terbaru Apple iPhone 8 dan iPhone 8 Plus dilancarkan di AS. Pihak Cupertino juga telah mula menjualnya di beberapa negara terpilih mulai 22 September lalu dan negara lain pada bulan yang berikutnya.

Sebagai negara yang menerima pada gelombang kedua, Apple Malaysia hari ini memaparkan tarikh penjualan rasmi iPhone 8 dan iPhone 8 Plus di laman rasmi mereka. Anda tidak perlu menunggu sehingga hujung bulan ini atau bulan depan kerana peranti ini akan mula berada di bilik pameran seluruh Malaysia bermula 20 Oktober depan.

Sementara itu, sesi pra-tempah pula dibuka pada 13 Oktober pada pukol 12.01 pagi. Jadi, sesiapa yang ingin menjadi yang terawal atau tidak mahu melepaskan peluang memiliki stok kumpulan pertama ini, boleh tandakan kalendar anda sekarang.

Walaubagaimanapun, harga untuk setiap model dan varian masih lagi belum dipaparkan buat masa ini. Pada minggu lepas, 11street telah membuka pra-tempahan iPhone 8 dan iPhone 8 Plus pada harga bermula RM3,649.


Komputer Riba HUAWEI Tersenarai Semula Dalam Kedai Atas Talian Microsoft

Terdahulu, Microsoft dikatakan telah membuang penyenaraian komputer riba keluaran HUAWEI daripada gedung beli belah atas talian mereka. Namun, agak mengejutkan apabila komputer riba HUAWEI kini dilihat kembali tersenarai di dalam laman tersebut.

Perkara ini sekaligus menjadi sejumlah penawaran komputer riba HUAWEI seperti memperlihatkan MateBook D, MateBook X Pro dan MateBook 13 boleh di dapati dan dibeli secara terus menerusi laman tersebut.

Mengulas lanjut mengenai hal berkenaan, Microsoft berkata pihaknya hanya menjual produk-produk sedia ada yang mematuhi peraturan ditetapkan oleh Amerika Syarikat buat ketika ini. Kekal bersama eRing untuk lebih info terkini!


Ujian Beta EMUI 9.0 Tersedia Bagi Pengguna Nova 3 Dan 3i

Kepada peminat dan pengguna telefon pintar Huawei nova 3 dan nova 3i, anda berpeluang menguji EMUI 9.0 yang direka dengan rekaan yang ringkas dan kemas.

Penambahbaikkan baharu ini membuka potensi AI dan kualiti kehidupan yang mana memberikan pengalaman sepenuhnya bersama alam semula jadi. Ia menyediakan peningkatan kelajuan sistem, keupayaan AI yang lebih baik dan banyak lagi.

Pengambilan pengguna untuk ujian beta kini tersedia bagi pengguna Nova 3 dan 3i. Cara untuk menyertainya amat mudah dengan mengikut langkah-langkah ini.

1. Klik pada pautan ini, EMUIBetaTesting. (Siapa cepat dia dapat)
2. Muat turun dan log masuk.
3. Sertai projek ini ketika ia tersedia.
4. Nantikan ujian beta yang akan dilancarkan pada 5 Disember 2018.

Untuk maklumat, EMUI 9.0 telah diperkenalkan ketika pelancaran HUAWEI Mate 20 series yang mana ia direka untuk mengoptimumkan arahan operasi asas secara berterusan dan efisen melalui teknologi ramalan AI.

Selain itu, EMUI 9.0 turut didatangkan dengan ciri-ciri yang membantu pengguna mengamalkan gaya hidup yang sihat termasuklah HiVision, AI e-commerce, Huawei Share, phone clone, new user interface dan banyak lagi.

EMUI 9.0 mungkin berlainan bagi setiap negara. Untuk maklumat lanjut, bagi EMUI 9.0 anda bolehlah melayari laman sesawang dengan Klik Disini . Anda juga boleh melayari laman sesawang HUAWEI  atau Facebook HUAWEI.

Baca juga:


iflix Kini Di Dalam Definisi Full HD

Kaki filem dan drama bersiri kini boleh menonton rancangan kegemaran mereka di dalam definisi Full HD melalui iflix. Namun buat masa sekarang, tidak semua kandungan di dalam iflix ditawarkan pada definisi Full HD 720p, anda boleh mengenal pasti rancangan berdefinisi penuh dengan label HD pada kulit filem / rancangan.

Selain tambah baik kualiti gambar, iflix juga meningkatkan kualiti audio rancangan mereka sambil mengekalkan yuran langganan yang sama, iaitu sebanyak RM10 sebulan atau anda boleh melanggan secara tahunan pada kadar RM96.


Embrio Tandatangani Kerjasama Dengan Firma Keselamatan Siber Israel Terkemuka Orchestra Group Untuk Bawakan Pertahanan Kubah Keselamatan Siber IoT Gred Perusahaan Di Asia

SINGAPURA, 23 Jun 2021 /PRNewswire/ — Embrio Enterprises telah memuktamadkan kerjasama rasmi dengan firma keselamatan siber yang terkemuka Orchestra Group untuk membawakan penyelesaian pertahanan kubah keselamatan siber IoT yang canggih untuk perusahaan dan agensi awam di Singapura dan Asia.

Penyelesaian paling canggih Syarikat tersebut termasuk Harmony IoT, kubah perlindungan keselamatan siber gred perusahaan yang merapatkan jurang keselamatan siber IoT masa kini dalam industri ini, terus mengenal pasti dan memantau kesemua peranti terhubung pintar dalam ruang udara sekitar perusahaan. Dengan melanggan perkhidmatan tersebut, perusahaan akan mendapat keterlihatan menyeluruh, pengesanan ancaman yang aktif dan pengurangan serangan pada masa sebenar bagi melindungi aset dan operasi mereka sekali gus menerima teknologi IoT dan tanpa wayar dengan selamat.

Penyelesaian lain yang amat dinanti-nantikan yang dikenali sebagai Harmony Purple, ialah teknologi pasukan biru dan pasukan merah automatik yang melapisi enjin senario laluan serangan berpaten di atas keupayaan siber sedia ada sesebuah organisasi. Ia terus menganalisis kedudukan keselamatan organisasi berkenaan bagi mengutamakan cara yang paling berkesan untuk meminimumkan risiko siber mereka. Dalam persekitaran keselamatan hari ini yang mana organisasi-organsasi berhadapan dengan ancaman yang amat besar dan amaran kerentanan, pendekatan yang amat pintar dan automatik yang disediakan oleh Harmony Purple akan dapat menyediakan sokongan dan bantuan yang amat diperlukan kepada golongan profesional keselamatan siber.

Cedric Lim, Pengarah Urusan Embrio Enterprises mengulas: “Kerjasama Embrio dengan Orchestra Group merupakan satu inisiatif yang tepat pada masanya buat kami untuk memperkenalkan penyelesaian yang canggih dan berkesan kepada CISO untuk merancang, membina dan mengukur apa yang ingin dicapai oleh mereka serta mempunyai alat yang sangat berkesan untuk mengesan, mengurangkan dan mengutamakan ancaman dan kerentanan yang semakin meningkat yang dihadapi oleh organisasi-organisasi hari ini. Tawaran teknologi yang disediakan oleh Orchestra Group membolehkan Embrio untuk berada di barisan hadapan bagi penyelesaian keselamatan siber dan menjadi penyedia keselamatan perkhidmatan terurus yang lengkap.”

“Umumnya, Singapura dan Asia Pasifik merupakan pasaran tumpuan dalam rancangan pertumbuhan Orchestra Group,” kata Yair Poplawski, Pengurus Besar cawangan APAC Orchestra. “Embrio mewakili kesemua kualiti yang dicari oleh kami dalam rakan kongsi VAD. Ia mempunyai pasukan yang sangat berpengalaman dengan pemahaman yang mendalam mengenai keperluan unik pengguna di rantau ini serta rantaian penjual profesional yang mantap untuk menyokong mereka. Perkongsian baharu ini merupakan langkah yang penting dalam membina kehadiran kami di rantau ini dan bagi membawa penyelesaian keselamatan kami yang terbaik dalam kelas ke rantau ini.”

Untuk pertanyaan sila hubungi:

Melvin ChanPengarah Pembangunan Perniagaan Melvin.chan@embrioent.com +65-9792-9704

Keywords:  Computer Software Computer/Electronics High Tech Security Contracts New products/services

Source: PRNEWSWIRE


Wany Hasrita Ajar ‘Rahsia’ Dapatkan Gambar Selfie Low Light Sempurna Guna Siri HUAWEI Nova 4!

Mesti ada antara korang yang spesis kaki selfie? Tapi, tentu agak sukar untuk mengambil gambar selfie dalam situasi low light guna smartphone kan? Jangan risau, dengan siri HUAWEI Nova 4 selesai masalah!

Dicipta khusus untuk korang yang kaki selfie, siri HUAWEI Nova 4 dilengkapi pelbagai jenis pencahayaan AI. Untuk mengambil selfie low light yang sempurna, korang boleh gunakan AI Lighthing effect pada siri Nova 4 termasuklah Soft Lighting, Butterfly Lighting, Split Lighting, Stage Lighting dan Classic Lighting. Fungsi ini memberikan korang pengalaman luar biasa sekaligus membuatkan gambar potrait lebih menakjubkan!

Masih lagi bingung dan tak tahu macam mana? Relax…Wany Hasrita telahpun berkongsi video pendek di instagram mengenai tips dan helah untuk mengambil selfie dalam low light yang menakjubkan dengan siri HUAWEI nova 4. Jom, check it out!

Bagi yang berminat, korang boleh memiliki siri HUAWEI nova 4 melalui mana-mana HUAWEI Experience Stores, HUAWEI Online Store, pengedar sah dan rakan telekomunikasi utama. Harga yang ditawarkan adalah seperti berikut :

Setiap pembelian pelanggan akan menerima kad VIP Privilege nova yang menawarkan hadiah dan baucar eksklusif sehingga RM1,000 – ganjaran segera hebat untuk pengguna nova! Maklumat lanjut, HUAWEI Malaysia.


Reviu Eksklusif: Neffos C7, Ciri-ciri Pintar Cukup Menarik!

HARGA: RM599

Selain reka bentuk, tak sah jika kami tidak menyertakan ciri-ciri menarik yang terdapat pada telefon pintar ini. Memfokuskan kepada pengguna yang suka berswafoto, model terbaru ini telah dilengkapi lensa hadapan 8 Megapiksel dengan ciri Beauty yang boleh diserta Selfie-light untuk penggambaran di persekitaran malap. Bukan itu sahaja, terdapat juga ciri-ciri menarik yang cukup setanding dengan peranti lain di pasaran masa kini. Jom semak…

Beli di >> Shopee

Salah satu kelebihan Neffos C7 adalah ia menawarkan paparan antaramuka baru yang dikenali sebagai Smart NFUI 3.0.

Apa yang menariknya, paparan antaramuka terbaru ini kelihatan lebih cantik dah segar berbanding sebelumnya. Selain mampu beroperasi dengan pantas, ianya juga senang untuk digunakan dan mesra pengguna dengan beberapa ciri-ciri baru tersedia.

Walaupun hanya menawarkan lensa kamera hadapan beresolusi 8 Megapiksel sahaja, telefon pintar yang memfokuskan kepada pengguna swafoto ini hadir dengan beberapa mod menarik. Antaranya mod yang boleh dicuba adalah Beauty yang menawarkan sehingga 10 level di mana anda boleh melaraskannya sendiri mengikut keinginan sendiri.

Selain itu, kamera hadapan juga hadir dengan mod HDR yang mampu menghasilkan gambar lebih terang, walaupun berada di persekitaran yang kurang pencahayaan selain menggunakan Screen Flash. Malah mengambil gambar berkumpulan juga tidak menjadi masalah dengan adanya sokongan 86 darjah Wide Angle pada telefon pintar ini.

Manakala kamera utama telah dibekalkan lensa beresolusi 13 Megapiksel dengan sokongan auto fokus dan juga LED flash. Tidak seperti kebanyakan pengeluar hari ini yang menggunakan kamera dwi-kamera pada telefon pintar keluaran mereka, nampaknya Neffos C7 masih selesa hadir dengan sokongan satu lensa sahaja.

Sekiranya anda sering menggunakan telefon pintar ini terutamanya untuk aktiviti membaca, melayari Internet atau mengakses aplikasi sosial Facebook untuk satu tempoh masa yang lama, Neffos C7 ada menyokong fungsi yang dinamakan sebagai Eye Protection bagi memastikan mata anda tidak mudah menjadi penat.

Mod ini akan menapis penghasilan cahaya biru dengan penggunaan efek lapisan kekuningan pada skrin. Apa yang pasti, fungsi ini juga sememangnya sangat sesuai digunakan pada waktu malam terutamanya apabila anda melihat paparan skrin telefon pintar sebelum waktu tidur.

Selain menitikberatkan fungsi penggambaran, Neffos juga masih memberi perhatian buat penggemar muzik. Kedudukan speaker yang terletak di bahagian bawah kerangka sememangnya sangat praktikal untuk tujuan hiburan.

Tambahan pula, ianya dilengkapi dengan cip audio berteknologi AWINIC K8 yang mampu menghasilkan audio yang sedap didengar walaupun dalam persekitaran yang bising.

Seperti kebanyakan peranti kelas pertengahan hari ini, Neffos C7 turut dilengkapi dengan sensor pengimbas cap jari untuk menjaga privasi telefon pintar anda.

Selain menyokong sehingga lima jari dalam satu-satu masa, respon untuk membuka telefon pintar ini juga pantas iaitu hanya 0.2 saat sahaja! Lebih istimewa, anda juga boleh mengimbas jari dalam posisi 360 darjah.

Xiaomi juga telah memasang perisian aplikasi sosial yang dipanggil Dual App, ia membolehkan pengguna menggunakan dua akaun media sosial berbeza dalam satu.

Di antara aplikasi sosial yang menyokong fungsi Dual App ini adalah WhatsApp, Line, WeChat, Facebook, Instagram dan beberapa lagi.

Sejak kebelakangan ini sudah menjadi satu trend untuk pengeluar memperkenalkan telefon pintar yang dikhususkan untuk penggemar swafoto. Begitu juga dengan Neffos C7 ini, walaupun hanya dibekalkan dengan lensa hadapan beresolusi 8 Megapiksel sahaja, ia hadir dengan beberapa ciri-ciri menarik pada peranti ini. Selain menyokong mod Beauty yang boleh dilaraskan sehingga 10 level, kehadiran Screen flash pula boleh mengambil gambar walaupun di persekitaran yang gelap. Bukan itu sahaja, dengan sokongan mod 84 darjah Wide Angle, mengambl gambar berkumpulan bukan lagi masalah.

Dengan harga RM599, telefon pintar ini masih dibekalkan dengan fungsi menarik seperti Eye Protection, teknologi pengimbas cap jari, App Cloner, kualiti bunyi yang premium serta penggambaran utama dengan ciri-ciri menarik. Kelebihan yang dimiliki oleh Neffos C7 adalah ianya telah diuji dengan teliti bagi menjaga kualiti telefon pintar ini. Di antara ujian yang dijalankan adalah tekan butang kuasa sebanyak 200,000 kali, 100,000 kali pada butang volume, 250 kali hentakan serta 120,00 kali dijatuhkan pada setinggi 10cm.


7 Trend Teknologi untuk Tahun 2018

Jika tahun 2017 merupakan tahun di mana kereta tanpa pemandu (self-driving), AI, Big Data dan matawang kripto mula menarik perhatian kita, tahun 2018 akan menjadi tahun di mana kebanyakan daripada teknologi ini akan muncul di pasaran, kata sekumpulan saintis dan penganalisa teknologi di Telenor Research.

Perubahan besar biasanya berlaku apabila peraturan, pilihan pengguna dan teknologi bertembung, apakah trend yang ketara dan penting untuk diberi perhatian pada tahun 2018 selain pengecaman wajah, perkhidmatan berdasarkan permintaan (on-demand) dan foto 360. Para saintis dan penganalisa teknologi dari Telenor Research telah menjangka kemunculan 7 trend teknologi seperti berikut:

Pengguna Facebook semakin kurang menghantar kiriman dan jumlah maklumat yang relevan di dalam suapan berita Facebook juga semakin menurun, seterusnya membuka jalan kepada lebih banyak kandungan profesional dan berbayar dengan kadar relevan yang berbeza. Pengguna juga lebih cenderung untuk bersikap lebih kritis dengan meningkatnya kesedaran mengenai “berita palsu” yang memasuki suapan berita mereka.

Mungkin disebabkan kurangnya kadar relevan, pengguna mula menggunakan platform lain untuk berita, untuk mengawal “kehadiran digital” mereka dan mendapatkan makluman terkini mengenai keluarga dan rakan-rakan mereka. Pada masa yang sama, Facebook akan terus berkembang sebagai platform komunikasi melalui aplikasi Messenger yang terkenal dan di dalam Facebook Group untuk koordinasi mikro.

Pada pertengahan tahun 2018, Kesatuan Eropah (EU) akan mengemas kini Peraturan Perlindungan Data Am (GDPR) dalam beberapa cara yang penting. Peraturan ini akan mengukuhkan perlindungan data untuk semua orang di dalam EU, dengan matlamat untuk mengembalikan kawalan kepada pengguna swasta seperti kita. Ia juga mengubah cara-cara syarikat meminta kebenaran untuk menggunakan data anda.

Terma & Syarat perlu direka semula supaya pengguna tahu jenis data yang mereka berikan dan tujuannya. Penghasilan semula ini sangat penting dan kita akan menyaksikan pelbagai variasi Terma dan Syarat pada awalnya. Walaupun belum diketahui impaknya terhadap rantau Asia, tetapi boleh dijangka kesan sampingan akan dapat dilihat dalam masa beberapa bulan dan tahun akan datang. Syarikat-syarikat global seperti Google dan Facebook mungkin akan mengguna pakai Terma dan Syarat yang diperbaharui di peringkat global.

Artificial Intelligence dan Deep Learning yang merupakan “keajaiban” yang membawakan kita kereta tanpa pemandu dan pengecaman wajah paling banyak diperkatakan sejak beberapa tahun kebelakangan ini. Tahun 2018 akan menyaksikan deep learning memasuki pasaran baru selain daripada syarikat gergasi Internet, teknologi ini akan diguna pakai dalam pelbagai industri termasuklah kesihatan, tenaga, pengangkutan dan telekomunikasi.

Mereka yang berjaya akan melakukannya melalui kerja keras, kes penggunaan yang difahami dengan baik, data latihan yang banyak, serta kemahiran dan pengetahuan untuk melatih model. Kegagalan perniagaan akan berpunca dari penggunaan yang disalah erti, jangkaan mengenai kebolehan deep learning yang tidak diuruskan dengan betul, pengendalian data yang tidak matang oleh pihak yang menganggap deep learning adalah sejenis alat ajaib yang boleh terus digunakan selepas dibeli dan bukan dibangunkan dari dalam.

Deep Learning ialah satu cabang Machine Learning yang berkaitan dengan memahami dunia melalui model yang besar dan jumlah data yang sangat besar, seterusnya membawa kita lebih dekat kepada artificial intelligence. Deep learning menyumbang kepada kemajuan automasi dalam pelbagai rangkaian tugas, termasuklah memahami imej, teks dan ucapan. Deep Learning menggunakan rangkaian saraf buatan yang besar, iaitu sistem perkomputeran yang diilhamkan daripada rangkaian saraf otak manusia.

Blockchain terkenal sebagai teknologi di sebalik Bitcoin, sejenis matawang digital yang tidak memerlukan badan tadbir urus pusat untuk menjamin transaksinya. Salah satu kelebihan blockchain ialah ia direka supaya tahan terhadap pengubahsuaian, namun ini juga mewujudkan cabaran dalam mempelbagaikan penggunaan praktikalnya. Untuk menghasilkan lebih banyak penyelesaian berasaskan blockchain yang pelbagai dan boleh digunakan, pemaju perlulah mengubahsuainya untuk mengatasi pepijat, mengemas kini teknologi dan membuat keputusan kejuruteraan yang menyeluruh.

Perjanjian industri mengenai perkara ini perlu dicapai, namun matlamat utama blockchain ialah untuk mengelakkan penubuhan badan tadbir urus pusat untuk menyelia transaksinya. Ini dikenali sebagai “paradoks tadbir urus blockchain”. Industri blockchain perlu mengatasi semua cabaran ini agar dapat memenuhi janjinya. Tahun 2018 akan menyaksikan debat ini menjadi semakin hangat dan diharap dapat menghasilkan penyelesaian untuk kita.

Blockchain bukan Bitcoin, Blockchain ialah senarai rekod yang dikenali sebagai ‘blocks’ yang sentiasa berkembang dan dihubung serta dikawal menggunakan kriptografi. Setiap blok biasanya mempunyai petunjuk hash sebagai sambungan kepada blok sebelumnya, cop waktu dan data transaksi. Mengikut rekaannya, blockchain sememangnya tahan kepada pengubahsuaian data. Teknologi blockchain pertama sekali digunakan sebagai komponen utama Bitcoin, di mana ia berfungsi sebagai lejar awam bagi semua traksaksi. Penciptaan blockchain untuk Bitcoin menjadikannya matawang digital yang pertama, dan rekaan Bitcoin telah menjadi inspirasi untuk aplikasi teknologi blockchain yang lain.

Pokémon Go mungkin terasa seperti sudah lama berlalu dan Augmented Reality kini bersedia untuk ke tahap seterusnya. Walaupun cermin mata AR Google tidak dirancang dalam masa terdekat, kita sepatutnya dapat melihat peningkatan jumlah aplikasi AR pada tahun 2018. Melalui versi terkini sistem operasi iPhone, Apple mempunyai sokongan yang siap dipasang untuk meluaskan (augment) apa sahaja yang dirakam oleh kamera telefon dengan maklumat tambahan.

Ini bermakna lebih banyak kerumitan dapat diselesaikan untuk pengaturcara komputer dan AR boleh digunakan oleh beratus ribu pemaju aplikasi iOS. Nantikan juga aplikasi navigasi yang menggunakan kamera dan menindih laluan anda pada imej dan permainan selain daripada Pokémon Go mula ditawarkan di kedai aplikasi berhampiran anda.

Kita akan dapat menyaksikan 5G digunakan semasa Sukan Olimpik Musim Sejuk di Korea Selatan pada 9 Feb nanti dengan peningkatan dalam penggunaan virtualisasi rangkaian, ketersediaan spesifikasi 5G yang pertama dan spektrum. Selain daripada melihat pembangunan dan pengujian ciri-ciri teknikal yang canggih, kes kegunaan dalam kehidupan sebenar akan turut ditunjukkan.

Kita juga mungkin akan menyaksikan peralatan dron yang dihubungkan dengan 5G merakam atlet ski melompat ke udara, pemandangan dari cerun dengan sudut pandangan yang dihubungkan dengan 5G. Sedutan penggunaan 5G ini akan memberi pengetahuan baru tentang bagaimana 5G boleh digunakan untuk memperkasakan industri vertikel dan memberikan kita lebih jawapan mengenai prestasi 5G. 2018 akan menjadi tahun di mana sejarah menyatakan 5G telah dilancarkan.

Pada tahun 2018, semakin banyak peralatan akan menjadi alat untuk membayar seperti kunci kereta, mesin layan diri, telefon pintar, kereta terhubung, jam sukan dan sebagainya. Artificial Intelligence dan IoT akan menjana perkhidmatan pelanggan yang peka kepintaran dan kandungan khusus, menghasilkan lebih banyak penyelesaian yang disesuaikan untuk membantu pelanggan dan syarikat membuat keputusan kewangan yang baik, menguruskan risiko dan mengurangkan kos.

Beberapa sistem bayaran peralatan baru akan diperkenalkan di peringkat global, seperti peningkatan perkhidmatan berasaskan perbankan IoT di rantau Asia Pasifik. Di Eropah, tahun hadapan akan menyaksikan pengenalan arahan Payment Service (PSD2) baru yang membenarkan akses kepada data pelanggan bank untuk pemain luar seperti syarikat baru teknologi kewangan. Ini membuka jalan untuk “perbankan terbuka” dan inovasi serta cabaran dalam model perniagaan dan ekosistem pembayaran telekomunikasi sedia ada. Keselamatan akan menjadi keutamaan untuk mencegah penjahat siber dari menggodam peralatan yang boleh melaksanakan pembayaran.


Maxis FlexiDeals, Tawaran Pilihan Peranti 4G Percuma

Maxis mengumumkan pelancaran Business FlexiDeals, satu promosi yang unik dan terhad khas untuk pelanggan perusahaan kecil dan sederhana (PKS) dan korporat. Ia menawarkan pemilik perniagaan penyelesaian menyeluruh yang terbaik, harga berpatutan dan lengkap dengan tawaran pemilikan peranti terbaik secara percuma.

Di samping itu, Business FlexiDeals membantu perusahaan mikro, kecil dan sederhana memenuhi permintaan bagi penumpuan mudah alih tetap. Dengan menggabungkan pilihan yang terbaik untuk setiap jenis perniagaan, antara tawaran khas yang boleh dinikmati semasa promosi ini adalah:

Pelanggan perniagaan juga akan dapat menikmati Internet fiber yang kukuh di pejabat dengan tawaran Zero Downtime Business Fibre, bermula dari RM191 sebulan. Business FlexiDeals boleh didapati mulai 24 Mac hingga 30 Jun 2017. Pemilik perniagaan juga boleh mengunjungi Pusat Maxis terpilih di Ipoh, Johor Bahru, Negeri Sembilan dan Pulau Pinang antara 27 dan 31 Mac untuk menikmati pelbagai tawaran istimewa.


“R”eturn Dari OPPO Di Luar Jangkaan Anda

Tidak perlu gusar, Siri R yang terbaik bakal kembali pada November ini. Setelah 6 bulan selepas R15 Pro, Oppo bakal memperkenalkan “R”eturn bagi Siri R.

Dikenali dengan kombinasi rekaan yang bergaya dan inovasi teknologi, Siri R setiasa didatangkan dengan prestasi bateri yang menakjubkan dan tetapan dalaman yang berkuasa khususnya kamera. Siri R sentiasa mengagumkan pengguna tanpa mengira rekaan atau prestasi.

OPPO R-series disertakan dengan prestasi kamera yang sangat baik sejak ia dilancarkan pada 2013. Bermula dari Siri R yang pertama sehingga kini, terdapat 90,000,000 cerita telah dirakam dan pengguna menikmati fotografi daripada telefon ini.

Bagi mendapatkan maklumat terkini, layari laman sesawang OPPO,  atau Facebook Rasmi OPPO.


Shopee Cipta Sejarah Jualan 11.11!!! – 200 Juta Barang Berjaya Dijual!!!

Shopee berjaya mencipta impak besar di 11.11 Jualan Hebat, menepati visinya untuk menjadikan e-dagang untuk semua. Dikuasai oleh sokongan padu daripada pengguna dan perniagaan di setiap daripada tujuh pasarannya, Shopee menyaksikan momentum jualan kukuh sepanjang hari, seterusnya mempertingkatkan perniagaan di rantau ini di samping membawa keseronokan kepada pengguna.

Di rantau ini, para penjual yang mengambil bahagian dalam 11.11 Jualan Hebat buat kali pertama menyaksikan peningkatan pesanan sebanyak 10 kali ganda berbanding hari biasa, dengan Shopee membuka peluang baharu untuk usahawan dan PKS.

Para pengguna berkumpul di Shopee sepanjang tempoh 11.11 Jualan Hebat diadakan untuk membeli-belah, bermain, dan menjalin interaksi yang bermakna. Lebih daripada 20 juta jam penstriman langsung ditonton di Shopee Live, manakala permainan dalam aplikasi Shopee dimainkan lebih daripada 2.5 bilion kali.


Realme Perkenal Tagline Baharu, ‘Dare to Leap’ – Anjur Aktiviti Menarik Dengan Hadiah Lumayan!

Realme Malaysia hari ini memperkenalkan tagline baharu – Dare to Leap. Pengenalan tagline baharu ini sesuai mencerminkan Realme berani untuk terus maju ke hadapan dan lebih berdaya saing.

‘Mantera’ ini juga dikatakan mewakili semangat Realme dalam usaha terus memberikan pengalaman terbaik buat pengguna – tidak kira dari segi prestasi, reka bentuk mahupun kualiti.

Bersempena pelancaran tagline baru ini, Realme turut menganjurkan roadshow khas – memberikan orang ramai mencuba pelbagai aktiviti menarik. Roadshow berlangsung bermula HARI INI – 21 Julai 2019 bertempat di Lower Ground 2, Blue Concourse, Sunway Pyramid.

Menariknya mengenai aktivit ini, Realme menawarkan sejumlah hadiah lumayan untuk direbut termasuklah peranti pintar terbaru Realme, percutian selama 2 hari 1 malam di Lexis Hibiscus, Port Dickson dan banyak lagi untuk direbut.

Pada masa sama, Realme turut mengumumkan harga penjualan baru untuk model mereka Realme 3 Pro (6GB+128GB) yang mana kini dijual pada harga RM999 sahaja! Aha, tunggu apa lagi? Jom shopping sekarang dan jangan lupa memeriahkan roadshow Realme ni okay!


Huawei Nova 2 Akan Diperkenalkan Di Malaysia Dalam Masa Terdekat?

Huawei sekali lagi ingin membawakan anda di Malaysia sebuah smartphone terbaru dengan teknologi dwi kamera, selain ia juga akan dilengkapi dengan kamera depan yang pertama dari Huawei menggunakan sensor 20 Megapiksel. Menurut Huawei, kebolehan dan keupayaan kamera ini mampu menjanjikan pengalaman pengambaran ke tahap yang lebih tinggi lagi.

Telefon pintar ini juga telah menerima naik taraf dari segi reka bentuk yang lebih ergonomik dari sebelumnya. Kamera yang disediakan mampu merakam gambar mengagumkan di bawah cahaya yang malap.

Selain itu, gerakan tapak tangan dan ciri count down 2 saat memudahkan rakaman swafoto. Fungsi pengenalan muka 3D akan memastikan efek cahaya dan warna lebih sekata dan jitu. Huawei juga menawarkan mod potret iaitu bokeh di kamera belakang dan depan disamping ciri Beauty 4.0 dapat mengenalpasti jantina si perakam.

Dalam masa sama, Huawei mengambil nama “Nova” ini berdasarkan nama Latin yang bermaksud “Baru”, tetapi Huawei menganggap perkataan ini lebih kepada “inovasi”. Walaubagaimanapun, tarikh tepat bagi pelancaran ini masih lagi belum diumumkan. Anda boleh melawat halaman Facebook Huawei Malaysia untuk keterangan lanjut.


RattanIndia Finance Menang Celent Model Bank Award 2020 untuk Pemberian Pinjaman Jualan Runcit Dikuasakan oleh Nucleus FinnOne Neo

– Mengurangkan masa dibawa ke pasaran sebanyak 50% membolehkan RattanIndia menjadi syarikat pertama menawarkan pinjaman untuk basikal elektrik di India

– Menurunkan kos pemilikan sebanyak 90%

NEW DELHI, 22 April 2020 /PRNewswire/ — Celent, firma penyelidikan, khidmat nasihat dan perunding terkemuka di dunia yang memberi tumpuan pada teknologi perkhidmatan kewangan, menamakan RattanIndia Finance sebagai pemenang Celent Model Bank Award 2020 untuk Pemberian Pinjaman Jualan Runcit, dikuasakan oleh FinnOne Neo daripada Nucleus Software.

Celent Model Bank Awards mengiktiraf amalan terbaik penggunaan tenaga dalam perbankan. RattanIndia Finance menggunakan FinnOne Neo dalam infrastruktur awan, mengubah pasaran kewangan pengguna dengan pengalaman digital yang unggul, kelulusan yang cepat dan pelancaran produk pinjaman inovatif dengan pantas. Dengan FinnOne Neo, RattanIndia mengurangkan masa yang diambil untuk membawa produk baharu ke pasaran sebanyak 50%, mengurangkan kiraan sumber IT sebanyak 75% dan menurunkan kos pemilikan sebanyak 90%. Mereka mencatatkan pertumbuhan perniagaan yang pesat dan menjadi pemberi pinjaman pertama yang menawarkan pinjaman untuk basikal elektrik di India.

En. Craig Focardi (Penganalisis Kanan, Celent) berkata, “Walaupun pertumbuhan pengkomputeran awan telah meningkat sejak beberapa tahun kebelakangan ini, pergerakan penyelesaian pemberian pinjaman dan perbankan teras misi-kritikal masih belum berkembang pesat. Kejayaan peralihan RattanIndia Finance bagi seluruh platform pemberian pinjaman hujung-ke-hujungnya untuk jualan runcit dan perbankan korporat merupakan contoh utama potensi masa depan untuk awan awam, dan atas sebab inilah RattanIndia Finance layak menerima Model Bank 2020 Award Celent untuk pemberian pinjaman jualan runcit.”

Kandarp Kant (Ketua Teknologi, RattanIndia Finance) mengulas, “Kami benar-benar gembira dapat memenangi Celent Model Bank Award, dikuasakan oleh FinnOne Neo. Projek ini membantu kami membezakan syarikat kami sebagai pemberi pinjaman yang tangkas, berciri digital dan bertumpu pelanggan. Kami berasa gembira kerana projek ini mengesahkan kepercayaan kami bahawa teknologi dapat memperkasa pertumbuhan perniagaan dan membantu kami membawakan pengalaman pelanggan yang unggul. Hasil yang dapat kami lihat benar-benar luar biasa.”

En. R. P. Singh (Ketua Pegawai Eksekutif, Nucleus Software) berkata, “Setinggi-tinggi tahniah diucapkan kepada RattanIndia Finance atas kemenangan Model Bank Award yang berprestij ini daripada Celent. RattanIndia Finance ialah sebuah syarikat yang inovatif dan kami berbangga dapat menyokong mereka bagi mencapai matlamat mereka untuk memberikan pengalaman yang lebih pantas, lebih mudah dan lebih bertumpu pelanggan. Pencapaian ini merupakan bukti selanjutnya keyakinan industri perkhidmatan kewangan global terhadap kuasa, keandalan dan kemantapan penyelesaian kami.”

Latar Belakang : Nucleus Software.

Hubungan Media:

Rashmi Joshi rashmi.joshi@nucleussoftware.com   +91-9560-694654

Keywords:  Auto Banking/Financial Service Computer Software Computer/Electronics Electrical Utilities Internet Technology Retail Telecommunications Transportation Utilities Awards Financial Technology

Source: PRNEWSWIRE


Digi Membuka Pra-Pesanan Untuk Samsung Galaxy Z Fold3 & Flip3 Baru Dengan PF365

Pelanggan Digi Telecommunications Sdn Bhd (Digi) kini boleh membuat memesan Samsung Galaxy Z Fold3 dan Samsung Galaxy Z Flip3 terbaru melalui program pemilikan telefon Digi, Digi PhoneFreedom 365 (PF365). Mulai hari ini hingga 21 September 2021, pelanggan dapat membuat pesanan untuk kedua-dua telefon pintar tersebut melalui Digi Store Online (DSO).

Dengan pra-pesanan samada Samsung Galaxy Z Fold3 atau Samsung Galaxy Z Flip3, pelanggan berhak mendapatkan percuma bernilai sehingga RM1,649, termasuk perlindungan Samsung Care + dan baucar tunai e-kedai Samsung eksklusif.

Digi mendorong rakyat Malaysia untuk tetap selamat di rumah dan akan menyerahkan peranti tersebut tepat di depan pintu pelanggan, mulai 15 September 2021. Kedua-dua peranti ini juga akan tersedia di semua Kedai Digi mulai 22 September 2021 untuk pelanggan yang ingin membeli peranti tersebut secara peribadi.

Tersedia dari RM236 / bulan untuk Samsung Galaxy Z Flip3 dan RM313 / bulan untuk Samsung Galaxy Z Fold3, pelanggan akan menikmati penjimatan sehingga RM2403 1 pada peranti dan rancangan mereka, serta menerima sehingga 85GB kelajuan tinggi semua akses Internet. Ini memberi kebebasan kepada pelanggan untuk berhubung dengan perkara yang paling penting sambil membolehkan mereka meraih wang ringgit melalui masa-masa yang mencabar ini.

Program PF365 Digi memberi pelanggan fleksibiliti untuk memiliki peranti terbaru tanpa perlu risau tentang pembayaran di muka atau caj faedah.

Untuk maklumat lebih lanjut mengenai Samsung Galaxy Z Fold3 dan Samsung Galaxy Z Flip3 atau untuk membuat pra-pesanan Digi.


Twitter Kini Mempunyai Had Aksara 10,000

Salah satu ciri Twitter yang terkenal adalah had 140 aksara yang menjadikan mesej yang disampaikan pengguna platform tersebut ringkas dan padat. Namun semua itu bakal berubah, platform sosial tersebut merancang untuk menaikkan had aksara kepada 10,000 dan berita ini disahkan oleh CEO Twitter, Jack Dorsey. Beliau telah menjelaskan sebab langkah menaikkan had aksara diambil dan berharap ianya akan memberi impak yang positif kepada pengalaman penggunaaan Twitter.


Menarik! vivo V15 Blossom Pink Mula Dijual Secara Rasmi Bermula 18 Mei 2019

Bagi memberi pilihan kepada pengguna, vivo telah pun hadir dengan varian warna baru untuk vivo V15 iaitu Blossom Pink. Peranti ini ditawarkan di pasaran tempatan pada harga RM1,299 dan boleh didapati bermula 18 Mei 2019.

Apa yang menarik, setiap pembelian peranti ini didatangkan dengan hadiah eksklusif termasuk pelembap udara eksklusif daripada vivo. Selain itu, anda juga berpeluang memenangi sepasang pass eksklusif makan malam menerusi peraduan “Dining In The Sky With Your Beloved”.

Peraduan bermula 18 Mei – 16 Jun 2019. Terbuka kepada semua dan 5 pemenang bertuah akan dipilih. Pemenang akan diumum pada 20 Jun 2019 di Facebook vivo. Di samping itu, 1000 pembeli pertama bakal menerima baucar SimplySiti bernilai RM50 – boleh digunakan untuk sebarang pembelian SimplySiti Red Collection!


HTC U Ultra & U Play Dijual Bermula Mac Ini Pada Harga RM2,999 & RM1,899

Pembukaan tahun 2017 ini telah memperlihatkan kemunculan siri terbaru daripada HTC U dengan pengenalan dua buah model yang telah mendapat perhatian ramai iaitu HTC U Ultra dan juga U Play.

Dengan gabungan rekaan baru kerangka logam dan juga kaca pada panel belakangnya, kedua-dua model ini turut dilengkapi dengan teknologi pintar yang mampu menyerlahkan personaliti setiap penggunanya melalui sokongan sistem revolusi terbaru HTC yang dikenali sebagai HTC Sense Companion.

HTC yang sememangnya terkenal dengan keupayaannya dalam menampilkan rekaan premium yang berkualiti ini nampaknya sekali lagi telah memperkenalkan permukaan kaca 3D dengan pantulan cahaya yang kelihatan sangat unik dan menarik. Sebagai tambahan, HTC U Ultra telah menampilkan satu kelainan berbanding model keluarannya sebelum ini dengan sokongan skrin kedua yang sentiasa aktif pada bahagian atas paparan skrinnya yang berukuran 5.7 inci. Ini bermakna anda bukan sahaja akan sentiasa peka dengan penerimaan notifikasi penting, bahkan boleh mengakses aplikasi dengan lebih mudah dan pantas.

HTC U Ultra akan ditawarkan dalam tiga warna iaitu Brilliant Black, Cosmetic Pink dan juga Sapphire Blue yang dijual pada harga RM2,999. Manakala HTC U Play yang dijual pada harga RM1,899 pula boleh dimiliki dalam dua warna pilihan iaitu Black Oil dan Iceberg White. Bagi anda yang berminat untuk memilikinya, HTC U Ultra boleh didapati melalui pengedar sah tempatan mulai awal Mac 2017 dan HTC U Play pula tersedia di pasaran pada penghujung bulan yang sama.


Digi Incub8, Inisiatif Dari Digi Untuk Membantu Usahawan Teknologi Sabah Dan Sarawak

Digi baru sahaja melancarkan satu usaha dan inisiatif untuk membantu usahawan teknologi melalui program inkubator sulung mereka yang dikenali sebagai Digi Incub8. Menurut Digi, program ini bagi memenuhi tanggungjawab mereka bagi membantu dan mendidik usahawan-usahawan dalam bidang teknologi serta juga menyediakan platform yang kukuh kepada perniagaan yang baru hendak dimulakan.Praveen Rajan (Chief Digital Officer Digi) berkata masih banyak potensi perniagaan berasaskan teknologi di Sabah dan Sarawak yang masih boleh dibangunkan dan beliau merasakan Digi harus menjalankan tanggungjawab mereka bagi membangunkan potensi tersebut lantas memangkin kemajuan perniagaan teknologi sama seperti apa yang berlaku ketika ini di kawasan semenanjung.Digi Incub8 akan dijalankan dalam dua fasa, di mana dalam fasa pertama peserta akan menyertai bengkel selama 3 hari bagi mendedahkan mereka dengan asas dan proses permulaan menjalankan perniagaan mereka sendiri. Fasa ini sesuai bagi mereka yang mahu menjalankan perniagaan tapi masih belum menentukan idea asas dan konsep perniagaan mereka.

Fasa kedua adalah bootcamp selama 6 hari yang akan mendedahkan peserta dengan pelbagai ilmu tentang produk, asas perniagaan, strategi pemasaran dan bermacam-macam lagi. Bootcamp ini juga menyediakan ganjaran kepada 3 kumpulan terbaik dengan dana perniagaan sebanyak RM25,000. Kepada mereka yang sudah mempunyai ideas asas perniagaan yang mereka ingin lakukan, anda disarankan menyertai bootcamp ini.


Zepp Perkenal Zepp E, Peranti Boleh Pakai Bergaya Baharu Direka Demi Kesejahteraan

SHENZHEN, China, 24 Ogos 2020 / PRNewswire / – Zepp, jenama bertaraf profesional untuk pengurusan digital kesejahteraan pengguna, hari ini melancarkan rangkaian peranti boleh pakai yang baharu, bermula dengan siri Zepp E. Dengan kesejahteraan merupakan agenda utama semua orang pada tahun 2020, siri Zepp E serba baru memanfaatkan kekuatan AI dan teknologi canggih untuk mengubah statistik kesihatan penting menjadi wawasan yang boleh diambil tindakan, membantu pengguna untuk memantau kesejahteraan fizikal dan mental mereka dengan lebih berkesan.

Inspirasi di sebalik rangkaian peningkatan Zepp bermula dari sejarah kejayaannya dalam menggunakan sensor untuk memperkasakan manusia melangkah lebih jauh. Sepuluh tahun yang lalu, Zepp mencipta gelombang di pasaran senaman Amerika Utara dengan menggunakan alat sensor boleh pakai yang unik untuk memantau dan menganalisis data senaman, yang membolehkan atlet menggandakan hasil latihan mereka. Melangkah ke tahun 2020 dan Zepp disusun semula dengan penampilan dan nuansa baharu yang premium. Menyasarkan golongan profesional yang sibuk mencari gabungan gaya dan praktikal, Zepp E menggabungkan reka bentuk mewah dengan keupayaan penjejakan kesihatan dan kecergasan yang unggul.

Capai Matlamat Kesihatan Anda dengan Metrik Kesihatan yang Banyak, Pemantauan Tidur dan TekananZepp E menyoroti sejumlah fungsi untuk membolehkan pengguna mengawasi kesejahteraan mereka dengan lebih baik termasuk pemantauan tidur, dan pemantauan ketepuan darah-oksigen (SpO2 [2]). Penjejakan tidur yang canggih mengukur tahap tidur pengguna, termasuk tidur ringan, tidur nyenyak, Pergerakan Mata Cepat (REM) [3] dan waktu berjaga, bahkan memantau tidur siang 20 minit [4] pada siang hari, memberikan pengguna keseluruhan skor tidur untuk membantu mereka mengukur kualiti tidur dan pernafasan mereka. Jam pintar juga menyokong pemantauan tekanan 24/7 melalui sensor denyut jantung terpasang, yang dapat mengukur tahap tekanan pengguna melalui peningkatan OTA [5], membantu mereka menjaga kesejahteraan mental mereka.

Reka Bentuk Premium Menampilkan Paparan Kaca 3D Murni Hitam dan Badan Logam Ultra RampingDilengkapi dengan layar AMOLED warna yang terang dan menarik, Zepp E hadir dalam dua bentuk muka jam tangan yang menarik – Zepp E Circle dan Zepp E Square. Paparan kaca bezel tanpa lengkung 3D tulen hitam dibuat dengan lancar menjadi bentuk yang licin dengan garis halus dan ramping dari setiap sudut, menghasilkan rupa dan nuansa yang sangat indah. Kaca 3D dan bahagian belakang keluli tahan karat yang digilap disatukan dengan sempurna, menjadikan jam tangan ultra langsing. Dengan berpuluh-puluh muka jam tangan [6] dan pelbagai reka bentuk dan warna tali jam untuk dipilih, termasuk logam, kulit dan fluoroelastomer [7], ada sesuatu yang sesuai dengan setiap gaya dan selera. Dengan ketebalan hanya 9mm, siri Zepp E sangat selesa dan ringan untuk dipakai siang dan malam dan boleh bertahan sehingga 7 hari [8] dengan sekali cas penuh.

Rekod Senaman Anda dan Jejak Kemajuan Anda Dengan 11 Mod SukanSiri Zepp E menyokong 11 mod sukan termasuk berjalan kaki, larian dalaman dan luaran, berbasikal, berenang di kolam renang, mendaki dan juga bermain ski. Dengan ketahanan air pada kedalaman hingga 5ATM, pengguna juga dapat mengesan prestasi mereka di bawah air. Bagi peminat kecergasan yang lebih mencabar, Zepp E juga dilengkapi dengan pemantauan SpO2, petunjuk kesihatan yang penting, terutamanya di persekitaran altitud tinggi dan oksigen rendah atau semasa melakukan sukan berintensiti tinggi seperti maraton atau senaman yang berat di gimnasium.

Lihat Bagaimana Senaman Anda Mempengaruhi Keadaan Tubuh Anda dengan Personal Activity IntelligenceRangkaian mod latihan profesional Zepp E membantu pengguna untuk mengesan dan meningkatkan prestasi mereka ketika bersenam, mana kala platform penilaian kesihatan Personal Activity Intelligence (PAI [9]) mengubah maklumat yang canggih mengenai kadar denyutan jantung dan tahap aktiviti harian pengguna menjadi satu metrik, memberikan skor yang mudah difahami untuk membantu membimbing pengguna mengenai keadaan fizikal mereka. Untuk lebih mendorong orang untuk menjalani gaya hidup aktif dan sihat, Zepp E membolehkan pengguna menetapkan tujuan aktiviti harian, termasuk langkah-langkah yang diambil dan kalori yang dibakar. Ia juga menawarkan ciri penjejakan kecergasan serba lengkap, seperti peringatan untuk berdiri setelah lama tidak aktif.

Teman Hidup 24/7 di Pergelangan Tangan AndaSebagai tambahan kepada keupayaan penjejakan kesihatan dan kecergasannya, Zepp E merupakan teman hidup yang pintar, yang membolehkan pengguna mengatur pemasa, jam penggera dan bahkan memeriksa ramalan cuaca, serta menerima pemberitahuan ketika panggilan atau mesej teks baru masuk pada telefon pintar mereka. Bagi mereka yang mahu mendengar muzik semasa bersenam, Bluetooth Music Control membolehkan pengguna bermain, menjeda atau melangkau trek dari jam tangan mereka semasa bersenam, tanpa perlu mengeluarkan telefon dari poket mereka.

Zepp E boleh didapati di AS dengan harga mulai US$249 mulai 25 Ogos 2020 dan seterusnya, dan 1 September 2020 di UK bermula dari £209. Untuk spesifikasi produk terperinci dan maklumat lanjut, layari https://www.zepp.com/us/zepp-e

UK, Prapesan sekarang, harga dari £209.00 di https://uk.zepp.com/

US, Prapesan sekarang, harga dari $249.99 di https://us.zepp.com/

Latar Belakang ZeppSebagai jenama kelas profesional untuk pengurusan digital kesejahteraan pengguna, Zepp memanfaatkan sistem algoritma AI terkemuka untuk membawa penyelesaian kesihatan digital kepada orang ramai di seluruh dunia. Daripada pemantauan kesihatan dan senaman tradisional hinggalah kepada analisis dan peringatan status kesihatan awal, Zepp komited untuk membantu pengguna meningkatkan kualiti hidup mereka. Zepp mempercayai penggunaan teknologi untuk mengurus kesejahteraan dengan lebih baik dan membantu semua orang menikmati kehidupan yang lebih memuaskan. Oleh itu, misi Zepp adalah untuk “terus mengembangkan teknologi baharu dan menggunakan keupayaan analisis data yang tepat untuk membantu orang ramai menguruskan kesihatan mereka sendiri.”

Penyataan:1.  Imej produk dan kandungan skrin pada halaman di atas hanya untuk ilustrasi. Produk sebenar (termasuk tetapi tidak terhad pada penampilan, warna, ukuran) dan kandungan paparan skrin (termasuk tetapi tidak terhad pada latar belakang, UI, dan gambar) mungkin sedikit berbeza, jadi produk sebenar adalah yang diperakui.

2.  Untuk memberikan maklumat produk, spesifikasi, dan ciri produk yang paling tepat, syarikat kami dapat menyesuaikan dan menyemak semula deskripsi teks, imej, dan kandungan lain pada halaman di atas pada bila-bila masa agar sesuai dengan prestasi, spesifikasi, indeks, bahagian dan maklumat produk yang sebenar. Disebabkan oleh perubahan masa nyata dalam kumpulan produk dan faktor pengeluaran dan bekalan, kami tidak akan memberitahu anda secara khusus sekiranya terdapat pengubahsuaian dan penyesuaian yang diperlukan seperti yang dinyatakan di atas.

-TAMAT-

Untuk pertanyaan, sila hubungi Pejabat Akhbar Zepp di Zepp@bcw-global.com.

[1] Mengikut piawaian GB/T 30106-2013 / ISO 22810: 2010, Zepp E memberikan tahap ketahanan air sebanyak 5 ATM dan telah lulus ujian yang dijalankan oleh Pusat Pengawasan dan Pemeriksaan Kualiti Pengawasan Kebangsaan. Nombor laporan ialah SHES200601029501 (Versi bulat) dan XRX-ESH-P200407367 (Versi bersegi). Tali jam kulit dan logam tidak boleh dipakai semasa berenang. Untuk berenang, anda boleh memilih versi fluoroelastomer atau membeli jalur fluoroelastomer ganti dari aksesori tali jam berwarna warni Zepp.

[2] Produk ini bukan alat perubatan. Semua data dan pengukuran tidak bertujuan digunakan untuk diagnosis perubatan atau pemantauan perubatan.

[3] Untuk memantau kitaran REM, mod pengesanan degupan jantung Pembantu Tidur mesti diaktifkan. Semasa tidur REM, mata anda bergerak dengan cepat ke arah yang berbeza. Mimpi biasanya berlaku semasa tidur REM.

[4] Tidur kurang daripada 20 minit pada siang hari tidak akan direkodkan.

[5] Pemantauan tekanan akan tersedia dengan penambahbaikan OTA.

[6] Lima muka jam terbina dalam. Lebih banyak muka jam tangan dalam talian boleh didapati dengan memuat turun melalui aplikasi Zepp. Empat daripada muka jam lalai menyokong modul yang dapat disesuaikan.

[7] Tali jam tambahan dijual secara berasingan.

[8] Keadaan ujian: Hayat bateri 7 hari diuji berdasarkan senario penggunaan biasa: penjejakan kadar denyutan jantung berterusan, pemantauan tidur, pengukuran ketepuan darah-oksigen dua kali sehari, 150 pemberitahuan menerangi layar, skrin diaktifkan 30 kali sehari dengan pergelangan tangan untuk melihat masa, 5 minit untuk operasi lain dan berjalan 3 hari seminggu selama 30 minit. Hayat bateri mungkin berbeza mengikut tetapan, keadaan operasi dan faktor lain. Jadi, hasil sebenar mungkin berbeza dengan data makmal. Mod jam tangan asas: Matikan Bluetooth, denyut jantung, dan ciri lain, dan angkat pergelangan tangan anda untuk melihat skrin 100 kali sehari.

[9] Personal Activity Intelligence ialah penunjuk aktiviti fisiologi. Berdasarkan data degupan jantung, keintensifan aktiviti harian, dan penilaian komprehensif dinamik berbilang dimensi data fisiologi peribadi, data ini ditukar menjadi nilai PAI intuitif menggunakan algoritma untuk membantu anda memahami keadaan fizikal anda tanpa bergantung pada data tunggal. Menurut hasil kajian HUNT Fitness Study, menjaga nilai PAI anda di atas 100 mengurangkan risiko kematian akibat penyakit kardiovaskular dan meningkatkan jangka hayat. Kajian Kecergasan HUNT: Kajian ini, sub-projek kajian HUNT, diketuai oleh Profesor Ulrik Wisloff dari Sekolah Perubatan Universiti Sains dan Teknologi Norway. Untuk menggunakan fungsi ini, pemantauan denyut jantung sepanjang hari mesti diaktifkan.

Foto – https://photos.prnasia.com/prnh/20200820/2890013-1-a?lang=0Foto – https://photos.prnasia.com/prnh/20200820/2890013-1-b?lang=0

Keywords: Computer/Electronics Consumer Electronics Health Care/Hospital Retail New products/services

Source: PRNEWSWIRE


Siri OnePlus 7 Bakal Dirasmikan Di Malaysia Pada 21 Mei Ini???

Kini pastinya ramai ternanti-nantikan peranti terbaharu dari OnePlus iaitu onePlus 7 dikhabarkan akan dijadualkan secara global dalam masa 2 minggu lagi. Di Malaysia juga pastinya tidak ketinggalan apabila ia dikhabarkan akan dilancarkan di Malaysia pada 21 Mei ini.

Pada ketika ini, maklumat penuh mngenai peranti tersebut masih belum diketahui. Namun menurut maklumat yang tertiris, OnePlus 7 ini bakal tampil dengan kadar refresh rate 90Hz, penggunaan mekanism kamera pop-up bagi kamera hadapan dan sokongan pengecasan pantas.

Jadi sama-sama kita nantikan kehadiran peranti OnePlus 7 ini di pasaran tidak lama lagi!!!


TuneTalk VIP Serendah RM10 Sebulan – Dapatkan 2GB Data & Panggilan Tanpa Had!

TuneTalk baru-baru ini telah memperkenalkan pelan VIP (Value Incredible Plan) dengan tawaran harga serendah RM10 sebulan, di mana pengguna akan mendapat data sebanyak 2GB bersama panggilan tanpa had, tetapi khas untuk panggilan TuneTalk sahaja.

Pelan ini tidak terbuka kepada semua, tetapi hanya terhad untuk warga emas berusia 60 tahun ke atas serta orang kelainan upaya (OKU). Bagi warga emas, tiada pendaftaran diperlukan, kerana sistem akan menentukan umur berdasarkan kad pengenalan secara automatik.

Namun untuk warga OKU pula, perlu membuat pengesahan terlebih dahulu dengan mengisi borang TuneTalk dalam talian, pergi ke mana-mana wakil TuneTalk atau hubungi TuneTalk Careline di talian 03-2772 0000. Pelanggan perlu sertakan sekali kad pengenalan dan juga kad pendaftaran OKU.

Selepas disahkan, warga emas dan OKU akan dapat mendaftar pelan VIP ini menerusi aplikasi TuneTalk ataupun dengan menghantar SMS VIP ke 2222. Pastikan anda adalah pelanggan TuneTalk dan memiliki kad SIM TuneTalk dahulu ya!

Untuk maklumat lanjut, layari laman rasmi TuneTalk VIP.


Pelanggan Maxis & Hotlink Boleh Nikmati Jualan Sehari Terbesar 11.11 Menerusi Aplikasi Mereka

Maxis telah bekerjasama dengan Lazada Malaysia (Lazada) untuk membina laman web khusus untuk penjualan 11.11 yang dinanti-nantikan bagi memberikan pelanggan sebuah pengalaman yang tidak dapat ditandingi. Pengguna Maxis dan Hotlink akan menjadi satu-satunya pelanggan telko di Malaysia yang dapat merebut tawaran membeli-belah Lazada secara langsung dari aplikasi Maxis, Hotlink, dan Hotlink Postpaid mereka.

Berikut perlu dilakukan oleh pelanggan di aplikasi Maxis atau Hotlink untuk pengalaman membeli-belah yang hebat:

Tawaran 11.11 menarik dari Maxis dan Lazada

Selain membeli-belah di Lazada secara langsung melalui aplikasi Maxis dan Hotlink mereka, pelanggan prabayar Hotlink juga akan menikmati tawaran 11.11 HotlinkMU Internet khas dengan lebih banyak ganjaran dan nilai. Semua pembeli termasuk pengguna bukan Maxis dan Hotlink juga boleh membeli telefon pintar terkini tanpa kontrak dengan diskaun sehingga RM890, atau memilih potongan 30% dari pelan Prabayar, Pascabayar & Jalur Lebar dengan penghantaran percuma melalui Kedai Maxis di Lazada Malaysia.

Untuk menikmati jualan satu hari ini, lawati https://www.lazada.com.my/shop/maxis-broadband